Azərbaycan-İran əlaqələrinin tənzimləməsi ilə bağlı əldə olunan müsbət nəticələr Aşqabad Sammitinin ən maraqlı tərəflərindəndir - AZƏRTAC – Azərbaycan Dövlət İnformasiya Agentliyi\nAzərbaycan-İran əlaqələrinin tənzimləməsi ilə bağlı əldə olunan müsbət nəticələr Aşqabad Sammitinin ən maraqlı tərəflərindəndir\nİqtisadi Əməkdaşlıq Təşkilatının (İƏT) Aşqabadda keçirilən XV Zirvə Toplantısı Azərbaycan üçün çox məhsuldar oldu. Bu toplantı Soçi görüşündən sonraya təsadüf etdiyinə görə burada bir sıra məsələlərdə müəyyən mövqe daha açıq şəkildə ortaya qoyuldu. Xüsusilə Zəngəzur dəhlizinin, digər koridorların, dəmir və avtomobil yollarının açılması ilə bağlı konkret tarixin göstərilməsi bu tədbirdə iştirakçı tərəflərin diqqətə alacağı ən vacib məsələlərdən biri idi. Bu, gələcəkdə İqtisadi Əməkdaşlıq Təşkilatının üzvü olan ölkələrin bir çoxuna təsir edəcək yeni canlanmadan xəbər verirdi. Sənədlərdə də həmin məsələnin xüsusi olaraq əks etdirilməsi, həmçinin Zəngəzur dəhlizinin İƏT ölkələri üçün faydalı perspektiv vəd etdiyinin göstərilməsi gələcəkdə bu ölkələr arasında yeni layihələrin icrası istiqamətində irəliləyişə şərait yaradan amillərdir. Burada, eyni zamanda, qaz nəqli ilə bağlı razılşmaların əldə olunması müsbət tendensiya idi. Azərbaycan üçün ən vacib məsələlərdən biri Qarabağın və Şərqi Zəngəzurun işğaldan azad olunmasından sonrakı vəziyyətdə İƏT-ə üzv ölkələrin birmənalı mövqe ifadə etməsi idi. Yekun sənəddə Qələbə münasibətilə Azərbaycana təbriklərin yer alması həmrəylik mesajı kimi də qiymətləndirilə bilər. Bu, İslam ölkələri ilə Azərbaycan arasında əməkdaşlığın ən yüksək səviyyəyə gəlib çatdığını göstərir.\nBu fikirləri AZƏRTAC-a açıqlamasında Milli Məclisin deputatı Fazil Mustafa ifadə edib.\nDeputat bildirib ki, Azərbaycanın ikitərəfli görüşlərdə, xüsusilə İranla münasibətlərin tənzimləməsi istiqamətində əldə etdiyi uğurlu nəticələr Sammitin ən maraqlı tərəflərindən biri kimi qiymətləndirilə bilər. Eyni zamanda, Türkiyə Prezidentinin də Azərbaycanın haqlı mübarizəsinin onlar üçün dəyərli olduğunu və bunun bütün İslam dünyasına fayda gətirəcəyini bir daha söyləməsi bizim problemimizin həm türk, həm də İslam dövlətlərinin problemi kimi qəbul edildiyi mənasına gəlir. Ona görə Sammitin bu istiqamətlərdə uğurlu olduğunu deyə bilərəm”.\nF.Mustafanın sözlərinə görə, Zirvə Toplantısında qəbul edilən Bəyanata əsasən üzv ölkələrin tezliklə proseslərə cəlbi ilə həm bölgənin dirçəlməsi, həm də siyasi əlaqələrin genişlənməsi baxımından faydalı olacağını proqnozlaşdırmaq mümkündür. Burada da Prezident İlham Əliyevin çıxışı zamanı Azərbaycanın bölgənin aparıcı dövlətlərindən biri kimi bir çox layihələrə müəlliflik etdiyini vurğulaması, digər müsəlman ölkələrinin də bu prosesdə əməkdaşlığa cəlb olunmasına yönəlmiş çağırışları anlayışla qarşılandı və Azərbaycan böyük dəstək qazandı.\n“Əvvəlkilərdən fərqli olaraq, bu Zirvə Toplantısı bəlkə də Azərbaycanın ən çox dəstək qazandığı nüfuzlu beynəlxalq tədbirlərdən ən mühümü idi. Çox güman ki, yaxın gələcəkdə bölgə dövlətlərinin də Zəngəzur dəhlizinin açılması istiqamətində müxtəlif töhfələri olacaq. İndidən demək mümkündür ki, həm Ermənistana bu istiqamətdə təzyiq ediləcək, həm də prosesin həyata keçməsinə iqtisadi cəhətdən kömək göstəriləcək”, - deyə F.Mustafa fikirlərini yekunlaşdırıb.\nAZERTAG.AZ :Azərbaycan-İran əlaqələrinin tənzimləməsi ilə bağlı əldə olunan müsbət nəticələr Aşqabad Sammitinin ən maraqlı tərəflərindəndir\nVeysəloğlu Şirkətlər Qrupu 2021-ci il üzrə qiymət indeksini açıqlayıb\nMusiqili Teatr rusdilli tamaşaçıları üçün “Silva”nı təqdim edib\nSəlcuq Bayraktar: Biz torpraqlarımızı geri aldıq və bundan ancaq qürur duyarıq\nÖtən il muxtar respublikada törədilən cinayətlərin açılması 100 faiz təmin olunub\nKürdəmirdə kartof əkininə başlanıb\n“Naxçıvan Premium Turniri-2” davam edir\n[05:19] QAN YADDAŞI\nVətən müharibəsi qazisi: İşlə təmin edilmək üçün xüsusi proqramların həyata keçirilməsi təqdirəlayiq haldır


Yenilənmiş 1, 5 və 50 manatlıq pul nişanları tədavülə buraxılıb\n12:59 11-01-2021 | 343\nAzərbaycan Mərkəzi Bankı (AMB) idarə heyətinin müvafiq qərarına əsasən 2021-ci ilin əvvəlindən tədavülə dizaynı və mühafizə sistemləri mövcud konsepsiya çərçivəsində yenilənmiş 1, 5 və 50 manatlıqların buraxılması elan edilib. Bununla əlaqədar, ölkə ərazisində istismar olunan nağd pul sistemlərinin (nağd ödəniş terminalları, bankomatlar, cash-in/cash out aparatları, pul sayan və emal edən sistemlər, pul yoxlayan detektorlar və sair) yenilənmiş pul nişanlarına uyğunlaşdırılması (adaptasiyası) məqsədilə bütün kommersiya bankları və qeyri-bank ödəniş təşkilatları oktyabrın 20-də məlumatlandırılıb və müvafiq pul nişanları ilə təmin edilib.\nAMB-dən YeniAvropa-ya bildirilib ki, hazırda Azərbaycan Mərkəzi Bankı tərəfindən yenilənmiş 1, 5 və 50 manatlıq pul nişanlarının tədavülə buraxılmasına başlanılır. Yenilənmiş 1, 5 və 50 manatlıq pul nişanları hazırda tədavüldə olan eyni nominallı köhnə pul nişanları ilə bərabər hissə-hissə tədavülə buraxılacaq.\nKoronavirusla bağlı mövcud pandemiya vəziyyəti ilə əlaqədar hazırda tətbiq olunan məhdudiyyətlər səbəbindən bir sıra qeyri-bank ödəniş təşkilatları (“Modenis” MMC - “eManat“, “Komtec Ltd.” - “MilliÖN”, “Expressbank” ASC - “Expresspay”) istismar etdikləri nağd pul terminallarının yenilənmiş pul nişanlarına uyğunlaşdırılması proseslərinin yekunlaşmadığını və bu proseslərin davam etdiyini bildiriblər. Bununla əlaqədar əhalinin diqqətinə çatdırılır ki, uyğunlaşdırma proseslərinin yekunlaşmasınadək belə terminallarda köhnə nümunəli pul nişanlarının istifadəsi məqsədəuyğun hesab olunur.


Ukrayna bu ərazilərini itirdi - Azinforum.az İnformasiya Portalı\nAna səhifə / Dünya / Ukrayna bu ərazilərini itirdi\nUkrayna bu ərazilərini itirdi\nRuslar Silahlı Qüvvələri 4 istiqamətdə Ukraynanın mövqelərini aviasiya və artilleriyadan atəşə tutmağa başlayıb. Severodonetsk uğrunda döyüşlər gedir.\n“Rusiya qoşunları Severodonetskdə Novotoşkivske-Orixove istiqamətində irəliləyir. Ruslar qismən uğur qazanıblar, Orixove kəndinin şimal istiqamətində möhkəmləniblər. Rusiya Severodonetsk şəhərində hücum əməliyyatlarını davam etdirir”, – açıqlamada bildirilib.\nBaş Qərargah qeyd edib ki, Rusiya qüvvələri Baxmut istiqamətində Nikolayevka və Komışuvaxaya hücum etmək üçün yenidən qruplaşırlar. Qoşunların qruplaşdırılmasını gücləndirmək üçün bir batalyon taktiki qrup göndərilib.\nMəlumata görə, Rusiya qüvvələri Avdeyevka, Kuraxov, Novopavlov və Zaporojyedə aviasiya və artilleriyadan fəal şəkildə istifadə edərək, Ukrayna ordusunun hərəkətini dayandırıb və ehtiyatların digər ərazilərə göndərilməsinin qarşısını alıb./Teleqraf.com\nÖncəki Şəki İcra Hakimiyyəti inzibati binasının tikintisinə daha 3 mln manat xərcləyəcək\nNövbəti “Kapital Bank” Kəramət Böyükçölün hesabını niyə blokladı? – AÇIQLAMA


Azərbaycan Prezidenti: Milli dəyərlər bizim üçün həmişə ən prioritet məsələ olmalıdır - Trend.Az\nAzərbaycan Prezidenti: Milli dəyərlər bizim üçün həmişə ən prioritet məsələ olmalıdır\nSiyasət Materials 21 İyun 2017 00:12\nMilli dəyərlər bizim üçün həmişə ən prioritet məsələ olmalıdır\nDövlət başçısı qeyd edib ki, Azərbaycan dövləti çox möhkəm milli dəyərlər üzərində qurulubdur: "İslam dəyərləri isə milli dəyərlərimizin ayrılmaz tərkib hissəsidir. Yəni, bizim çox möhkəm təməlimiz var. Bu, bizim milli dəyərlərimizdir və bu dəyərlər bizim üçün hər şeydən üstündür. Biz çalışırıq və nail oluruq ki, gənc nəsil də milli ruhda böyüyür, yetişir. Milli dəyərlər bizim üçün həmişə ən prioritet məsələ olmalıdır. Bununla bərabər, Azərbaycan dünyəvi, müasir, dünyaya açıq olan dövlətdir".\nPrezident İlham Əliyev bildirib ki, Azərbaycanda radikalizm, fundamentalizm yoxdur, daxildə hər hansı təhlükə mənbəyi yoxdur: "Bunun səbəbi təkcə bizim hansısa inzibati addımlarımız deyil. Bunun səbəbi cəmiyyətdə mövcud olan ab-havadır. Radikalizm, terrorizm harada canlanır, harada baş qaldırır?! O ölkələrdə ki, savadlılıq yoxdur. O ölkələrdə ki, sosial ədalət pozulur. O ölkələrdə ki, ədalətsizlik mövcuddur və səfalət yaşanır. Ona görə radikalizmə qarşı ən gözəl sığorta sosial ədalətdir, maddi rifahdır, savadlılıqdır, düzgün siyasətdir. Bu amillər olan yerdə radikalizm üçün heç bir əsas yoxdur. Düzdür, kənardan ölkəmizə müdaxilə oluna bilər. Ancaq Azərbaycan bu müdaxiləyə qarşı öz tədbirlərini görən, Azərbaycan xalqının rahat həyatını təmin edən kifayət qədər güclü dövlətdir.\nPrezidentin sözlərinə görə, xarici siyasət məsələlərinin həllinə gəldikdə, bu gün Azərbaycanın dünya miqyasında o qədər böyük nüfuzu var ki, bizimlə əməkdaşlıq etmək istəyən ölkələrin sayı artır: "Biz bütün ölkələrlə bərabərhüquqlu və qarşılıqlı hörmət əsasında münasibətlər qura bilmişik. Avropa ölkələri ilə, müsəlman ölkələri ilə və digər ölkələrlə biz çox gözəl münasibətlər qura bilmişik. Azərbaycan sivilizasiyalararası dialoqun inkişafında, - bu gün mən tam qətiyyətlə bunu deyirəm, - əvəzolunmaz rol oynayır və bundan sonra da biz bu rolu oynayacağıq. Bu, bir növ bizim məsuliyyətimizdir, eyni zamanda, bu, bizə lazımdır. Biz istəyirik ki, Azərbaycanda dinlərarası münasibətlər həmişə indiki kimi olsun. Azərbaycanda bütün dinlərin, millətlərin nümayəndələri həmişə bir ailə kimi yaşasın, necə ki, bu gün yaşayırlar. Bax, bizim siyasətimiz bundan ibarətdir. Mən demişəm, bir daha demək istəyirəm ki, öz xalqına, dininə hörmət başqa dinə, xalqa olan hörmətdən başlayır. Budur, bizim siyasətimiz və bu siyasət Azərbaycan ictimaiyyəti tərəfindən tam bəyənilir və dəstəklənir. Məhz bunun sayəsində biz bugünkü gözəl nəticələri görürük və bunu qeyd edirik".


nun va goldoon sözaltı sözlük\n11 yazar 5 başlıq və 20 entry\nQarabağ / yeniliklər + 0 arıqlama yolları 4 axirətdə qarşılaşmaq istənilən yazarlar 3 düşün ki o bunu oxuyur 3 türkiyə 4 ekşi sözlükdə 10 noyabr zəfər gününün tarixinin dəyişdirilməsi təklifi 14 qusar meşələrinin məhv edilməsi 2 baba paradoksu 4 ekşi sözlük 9 #sözaltı art 8 qəfil gələn sirkdə yaşayıram hissi mastaba günü ifadə edən tək cümlə 5 intihar edəcək insanı fikrindən döndürəcəklər 2 kərgədan 2 elevator pitch lsd 4 kompüterdəki qısayollar 4 gigi hadid 2 it is raining cats and dogs knesset yaradıcı ağıllı gözəl insanların yalnız olması 8 eastern promises the queen's gambit selahattin demirtaş nazirlər kabineti yanında operativ qərargah friedrich nietzsche access bank oblast kapital bank 4 sistem mühəndisliyi babin respublikası sözlük yazarlarının favorit serial obrazları 5 depressive suicidal black metal sözaltı sözlük e-kitab arxivi amfetamin 2 lgbt 3 v qazı generalissimus #sözaltı tarixçə 3 druggie weed magic mushrooms stoner juicy j rolling papers elements rolling papers josh kesselman raw rolling paper anizometropiya ellen page kontralto\n1. Sözü çox da uzatmadan birbaşa mövzuya girmək istəyirəm. iran filmlərinə olan marağım daha bir filmi izləməyə məni sövq etdi. Bir çoxlarınızın baxmasa da, bir çox səhifələrdə(əsasən tumblr kimi platformalarda olan səhifələrdə romantik, kitabqurdu, sapioseksual qızlar paylaşır) bəzi replikalarını izlədiyiniz bir filmdir. Nun və Goldoon( Çörək və Güldan). Mohsen Makhmalbaf-ın rejissorluğunu etdiyi film çox qarışıq bir sujet üzərində qurulub. Hətta Christopher Nolan filmlərindən geri qalmır deyərdim(sujet xəttinin zamanda dəyişməsi temaları). Belə ki, film iki insanın həyatında olan mühim addımdan bəhs edir. Məsələni belə başa salmaq olmayacaq ona görə ən əvvəldən bir-bir izah edim.\nGənclik yaşlarında bu iki insan bir-birlərini heç tanımırlar belə. Biri polis digəri isə militant olur. Onların gənclik vaxtları isə hadisələrin baş verdiyi ildən təxminən 20 il əvvəl olur – Rza Şah Pəhləvinin dövründə. Bəşəriyyəti xilas etməyə çalışan militant – Mohsen bir qız sevir və onunla bu işi bacara biləcəyini düşünür. O nə isə etmək ehtiyyacı duyur və bu problemin həlli yolunu şiddət və qan tökülməyində görür. O bank soyacaqdı və bunun üçün ona silah lazım idi. Silahı hardan əldə edəcəyini başda çəkdiyim iki addan görə bilərsiniz. Polis onların hədəfinə çevrilir. Mohsen düşünür ki, o polisi bıçaqlasa asanlıqla silahı ondan götürə bilər. Bunun üçün o təxminən bir ay plan qurur. Sevidiyi qız həmin polisə yaxınlaşacaqdı və saatı soruşacaqdı. Polisin diqqəti yayınan anda Mohsen çörəklərin arasında gizlətdiyi bıçaqla polisi öldürəcəkdi. Bu qədər sadə və asan. Qeyd etmək lazımdır ki, gənc polis də düşünür ki, həmin qız ona vurulub və buna görə hər ay müxtəlif bəhanələrlə ona yaxınlaşır. Bu məsələlər qalsın bir qıraqda. indi zamanda birazca qabağa gedək. Təxminən 20 il sonraya. Artıq bu insanlar ikisi də öz işlərini atıblar əvvəlki rejim devrilib və yerinə yeni rejim keçib. Polis müfəttişi işdən çıxdığına görə artıq sərbəstdir və o həyatı haqqında kino çəkmək qərarına gəlir.\nMohsenlə bu barədə danışmaq üçün onun evinə gəlir və onunla razılaşır. Daha sonra bu iki insanın gəncliyini oynamaq üçün aktyorlar seçilməyə başlanır. Mohsen bir neçə suala öz rolunu oynayacaq adamı tapır.\nPolis üçün isə bu o qədər də asan olmur. O özünü daha yaraşıqlı görmək istəyir kinoda. Buna görə özünə oxşamayan bir oğlanı seçir. Bəxt elə gətirir ki, onun seçmədiyi və ona çox bənzəyən oğlan onun rolunu oynayır.\nHər iki insan öz rolunu oynayacaq adamı yəni, öz gəncliklərini təsvir edəcəkdilər. Polis bu işə başına gələnləri danışmaqla başlayır, daha sonra isə gənc aktyora kostyum tikdirməyə və güldan almağa gedir.\nMohsen isə oğlanla danışır və öz sevgilisini oynamaq üçün qız axtarır. Filmin dillərə dastan olan həmin replikası da elə bu məqamda deyilir:\n-Yaxşı, sevdiyin biri var?\n-Bəşəriyyəti xilas etmək istəyirsənsə necə evlənəcəksən?\n-Tək əldən səs çıxmaz.\n-Kimdir o? Ailədən biridir?\n-Həmişə oxumağı üçün verdiyim kitabların arasına çiçək qoyur.\n-Önəmli yerlərin altından xətt çəkdiyi görürəm.\n-O da bəşəriyyəti xilas etmək istəyir?\n-Altından xətt çəkdiyi cümlələrdən.\nÇox dərin mənası olan bir replikadır.\nQaldığımız yerdən davam edək. Mohsen ilk öncə bu rol üçün öz dayısıqızının qızını nəzərdə tutur. Çox fantastik səslənəcək amma Mohsenin də dayısıqızı ilə eynən gənc aktyorun öz dayısıqızı ilə olduğu kimi münasibəti olub. Onlar Mohsenin dayısıqızıgilə gedirlər amma onun dayısıqızı qızının belə bir rolda çəkilməyini istəmir. Buna görə ikinci seçimə baş vururlar – aktyorun sevgilisi rola çəkiləcəkdi. Belə də olur. Nəhayət bütün set hazır olur və aktyorlar çəkilişlərə başlayırlar. indi gəlin biraz filmin ümumi fəlsəfəsindən danışım.\nFilmdə polis gənc qızı sevir və ona gül alır ki, nə vaxtsa saatı soruşanda o gülü həmin qıza versin(bu ona heç vaxt nəsib olmur. həmişə həyəcanlandığından gülü verməyi yaddan çıxarır). Sevgi hissi filmin bu yerində ön plana çıxır. ikinci bir hiss də var: qəzəb. Gənc Mohsen məhz bu hissi təmsil edir. Onun ağlından sadəcə olaraq polisi yaralamaq keçir mərhəmət hissindən uzaq bir şəkildə. indi gələk əsas məsələyə hər iki insan aktyorlara bu hisslərini başa salmağa çalışırlar, amma alınmadığını görürlər. Mohsen özünü oynayan aktyora öldürməyi öyrədə bilmir. Polis isə bir müddətdən sonra öz aktyoruna olmamış bir hadisəni öyrətməyə çalışır. Həyatında olanların o qıza görə olduğunu düşünən polis aktyora qızı öldürməyini deyir.\nNəhayət həmin son səhnə gəlir. Bütün film məhz bu səhnə üçün hazırlanıb. Qız yaxınlaşır saatı soruşur. Əlini silaha aparan aktyor bunu etmək istəmədiyindən tərəddüd edir və vaxtı xeyli uzadır. Gənc Mohseni oynayan aktyor da bıçağı çıxarmaqda tərəddüd edir. Sonda hər şey qəfil cərəyan edir. Gənc polis güldanı, gənc Mohsen isə çörəyi uzadır. Dünyanı xilas etməyin öldürməkdən başqa yolları da var. Çörək və çiçəklə, ədalət və sevgilə, mərhəmət və eşqlə…\n26.01.2019 22:19, zaur_azad


Almanın bu faydaları da varmış – MÜTLƏQ OXUYUN! | Gənc Ailə\nAna Səhifə SAĞLAMLIQ Almanın bu faydaları da varmış – MÜTLƏQ OXUYUN!\nAlmanın bu faydaları da varmış – MÜTLƏQ OXUYUN!\nNoy 17, 20180\nƏn əlçatan və ucuz meyvələrdən biri olan almanın bilmədiyimiz faydaları da var. Tanınmış rusiyalı diyetoloq Oksana Skitalinskaya almanı hər gün istehlak etməyi tövsiyə edir.\nAlma ürək-damar sistemi üçün çox faydalıdır, bağırsaqların normal fəaliyyətini təmin edir, orqanizmi ziyanlı maddələrdən təmizləyir.\nBununla yanaşı alma yuxusuzluq problemində də kömək edə bilər. Alma orqanizmdə “yuxu hormonu” adlandırılan melatoninin ifrazını stimullaşdırır. Melatonin həmçinin orqanizmə cavanlaşdırıcı təsir edir, immun sistemini möhkəmləndirir, xərçəng və ürək xəstəliklərin riskini azaldır.\nHəmçinin almanı təbii antidepressant hesab etmək olar. Almanın tərkbində olan fitonutriyentlər orqanizmdə serotonin və dofamin neyromediatorların səviyyəsini artırır. Bu 2 neyromediator bizim yaxşı əhvalımız və yüksək iş qabiliyyətimizi təmin edir, depressiyadan qoruyur.\nAnnals of Oncology jurnalıda dərc olunmuş məqalədə alimlər qadınlara süd vəzi xərçənginin riskini azaltmaq üçün hər gün alma yeməyi tövsiyə edirlər. Araşdırma göstərib ki, hər gün bir neçə alma yeyən qadınlarda bu xərçəng növünün riski 24% azalır. Həmçinin almanın müntəzəm istehlakı yumurtalıqlar, bağırsaq və mədəaltı vəzi xərçənginin riskini də azaldır.\nDiyetoloq almanı qabıqlı şəkildə yeməyi tövsiyə edir ki, məhz almanın qabığı antioksidant və fitonutriyentlərlə xüsusilə zəngindir.\nGeri80-ci illərin modellərinin qüsursuz görünməsinin sirri nədə idi? - FOTOLAR İrəliMəhkum uşaqların sayı niyə artıb? - Natamam ailə, sərişdəsiz valideyn...


Sumqayıtda əmi oğlanları taksi sürücülərini soydular\n17 Sentyabr 2015 15:53 (UTC+04:00)\nSumqayıt Apelyasiya Məhkəməsində quldurluqda təqsirli bilinən Mübariz Əsədov və onun əmisi oğlu Rafiq Əsədovun cinayət işi üzrə məhkəmə prosesi başa çatıb.\nTeleqraf.com xəbər verir ki, Mübariz Əsədov 13 yanvar 2014-cü il tarixdə qohumu Rafiq Əsədov ilə cinayət əlaqəsinə girərək quldurluq cinayəti törədiblər.\nOnlar həmin gün saat 23:50 radələrində Sumqayıt şəhər sakini Vasif Babayevin idarə etdiyi “VAZ-21074” markalı avtomobilə Sumqayıt şəhəri, 9-cu mikrorayon ərazisində yerləşən “Üzeyir Hacıbəyov” abidəsinin yaxınlığında sərnişin qismində əyləşiblər. Qohumlar taksi sürücüsünü müxtəlif yerlərə sürdürüblər və daja sonra “Dəniz” restoranının qarşısına gəliblər. Onlar orada bıçağı Vasif Babayevi boğazına dirəyərək 12 manatını ələ keçiriblər.\nMübariz Əsədov yanvarın 14-də Rafiq Əsədovla birlikdə digər taksi sürücüsü Taleh Adıgözəlova qarşı quldurluq ediblər. Onlar həmin gün, saat 05:00 radələrində Taleh Adıgözəlovun idarə etdiyi “VAZ-211174” markalı avtomobilə Sumqayıt şəhəri, 40-cı məhəllə ərazisində yerləşən “İntermed” diaqnostika mərkəzinin yaxınlığından sərnişin qismində əyləşiblər. Hər iki qohumlar maşını Corat qəsəbəsinə sürdürərək dəniz kənarındakı Sahil küçəsinin yaxınlığında Taleh Adıgözəlovun 50 manatını əlindən alıblar.\nTəqsirləndirilən şəxslər Cinayət Məcəlləsinin 181.2.1, 181.2.2 və 181.2.5-ci (qabaqcadan əlbir olan bir qrup şəxs tərəfindən, təkrar, silah və ya silah qismində istifadə edilən əşyalar tətbiq edilməklə quldurluq törətmək) maddələri ilə ittiham ediliblər. Bakı Ağır Cinayətlər Məhkəməsinin hökmü ilə Rafiq Əsədov 10 il müddətinə azadlıqdan məhrum edilib. Digər təqsirləndirilən Mübariz Əsədovun barəsində ittiham hökmü çıxarılmayıb. Onun ruhi-əsəb xəstəliyindən əziyyət çəkməsi müəyyən edilib. Buna görə də Mübariz Əsədovun barəsində ixtisaslaşdırılmış psixiatriya stansionarında məcburi müalicə növündə tibbi xarakterli məcburi tədbirlər tətbiq edilib.\nHökmdən narazı qalan Baş Prokurorluq apelyasiya protesti verərək Mübariz Əsədovun barəsində olan hökmün ləğv edilməsini, onun cəzasının ağırlaşdırılmasını istəyib.\nHakim Nazim Mövsümovun sədrliyi ilə keçirilən prosesdə çıxış edən dövlət ittihamçısı Teymur Əsədov bildirib ki, apelyasiya protestini müdafiə edib: “İş üzrə keçirilmiş stasionar məhkəmə-psixiatrik ekspertizalarının rəyləri ziddiyyətli və natamam olub. Mübariz Əsədovun Cinayət Məcəlləsinin 181.2.1, 181.2.2 və 181.2.5-ci maddələri ilə təqsirləndirilməsinə dair cinayət işi üzrə təqsirləndirilən şəxsə ixtisaslaşdırılmış psixiatriya stasionarında məcburi müalicə növündə tibbi xarakterli məcburi tədbirlər təyin olunması və onun barəsində cinayət işi üzrə icraatın dayandırılması barədə Bakı Ağır Cinayətlər Məhkəməsinin qərarı ləğv edilərək işə mahiyyəti üzrə baxılması barədə qərar çıxarılmasını xahiş edirəm”.\nTəqsirləndirilən şəxsin vəkili Tahir Abbasov müdafiə etdiyi şəxsin barəsində Bakı Ağır Cinayətlər Məhkəməsinin çıxardığı qərarın qüvvədə saxlanılmasını istəyib. Qərara görə, prokurorluğun protesti qismən təmin edilib və Mübariz Əsədovun barəsində çıxarılan qərar ləğv edilib. Məhkəmə onun barəsində 10 il müddətinə ittiham hökmü çıxarıb.


Materiya və antimateriyanın qarşıdurmasından doğan şeirlər » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n14 Oktyabr 2019, 13:05 371\nTuğrul Tanyol haqqında bu yazını yazmağa başlayanda düşüncəmi ilk olaraq "Necə oldu ki, Tuğrul Tanyolun poeziyasını tanıdım?” və "onu Azərbaycan oxucusuna necə tanıdım?” sualları məşğul etdi. Şeir haqqında, ədəbiyyat barədə çox az yazıları olan biri kimi deyə bilərəm ki, Tuğrul Tanyolun dolu, intellektual və əsrarəngiz poeziyasının özü, məni onu dərindən tanımağa və yazmağa vadar etdi.\nSonra bildim ki, Türkiyənin və dünyanın bir çox nüfuzlu poeziya mükafatlarına layiq görülmüş Tuğrul Tanyol təkcə şair deyil, İstanbul universitetində müəllim, professor, sosiologiya elmləri doktoru, bir sözlə müasir Türkiyə cəmiyyətinin ziyalı, kübar, ürək və təfəkkür zənginliyi hədsiz olan insanlarındandır. Onun yaradıcılığıyla əyani tanışlığım isə Artkaspi.az saytının rəhbəri Fərid Hüseynin bir gün mənə "Toplu şeirlər” adlı qalın bir kitab göndərməsindən başladı, mən də kitabdakı bəzi şeirləri ana dilimizə uyğunlaşdırmağa başladım. Fərid Hüseyn "Toplu şeirlər” kitabının kiçik bir qismini "sözün yeri dar, fikrin yeri geniş” məntiqindən yola çıxaraq, ana dilimizdə "Sən əlimdən tutanda” adlı kitabda çap etdirdi.\nTuğrul Tanyolun yaradıcılığında tarix də var, onun ayrı-ayrı hadisələri də; astronomiya da var, onun sirli aləmi də; rəsm də var, fırçanın sonsuz çalarları da; musiqi də var, yeddi not da; estetika da var, dünyanın gözəllikləri də; dərd də var, dərdin rəngləri də; mifologiya da var, mif qəhrəmanları da; din də var, dinin rəvayətləri də; insan da var, insanın iç dünyası da; təbiət də var, onun canlı və cansız aləmi, 4 ünsürü də; ölüm də var, onun tabloları da; materiya da var, antimateriya da, bir sözlə Yaradan və yaradılanlar bir təfəkkürün, ruhun və estetik qələmin məhsulu olaraq poetik dilə çevrilərək şeirləşib, əbədiləşib. Türkiyə ədəbiyyatında Tuğrul Tanyolu "imgeçi” şair kimi təqdim edirlər. Əsas anlamda "imge” bir məfhum, bir varlıq haqqında yaradılan təfəkkür məhsulu, xəyal gücünün ifadə formasıdır. Hisslə, dərklə əldə edilmiş varlıq haqqında bu ilk cizgi, bu ilk obraz məfhumun eynisinin, ya da onun təsəvvürdəki sehrli bir obrazının gizli labirintlərə sahib olan təfəkkürdə əks olunması, xüsusi biçimə girməsidir.\nTuğrul Tanyol şeirlərində özünü və sözünü gözəl ifadə edir və yazdıqlarını estetik tərzdə əbədiləşdirir. Əbədiləşmək hər sözün qisməti olmur, bu qisməti sözə və ya şeirə verən Allahın seçdiyi insanlardı.\nT.Tanyolun yaradıcılığında hər şeirin öz çəkisi, öz söz yükü, öz sehri, öz aləmi, öz obrazları və poetikası var. Kitabı oxuduqca "söz dolu”sunun sehrinə düşmüş kimi oldum. Anladım ki, bu qalın kitab içi dolu kübar bir şairin, daxili dünyası zəngin bir insanın, intellektuallıq ziyasının nurunda aydın görünən bir imzanın, oxunduqca oxunmaq istəyən bir müəllifin kitabıdır.\nOnun yaradıcılığında metafizika və dialektika qanunları, tarixə baxış, mifologiyaya dönüş, həyatın bütün dövrlərinə səyahət, sözün altqatına enmələr, sözlə məharətlə işləmə bacarığı, həyat həqiqətlərinin poetik dillə ifadəsi, verdiyi fikrə diqqətlə yanaşma taktikası, hər sözə nəvazişlə qayğı göstərmə duyğusu, misralarda heyranedici səliqəlilik, tarixdən bir dekor kimi yararlanma istedadı var. Mənə elə gəlir ki, Tuğrul Tanyolun şeirləri onun həm statistik, həm də dinamik taleyinin göstəricisidir. O, yazır və yazdıqlarında beyninin, ruhunun və fiziki bədəninin yaşantılarını, hiss etdiklərini, gördüklərini qələmə alır. Onun üçün heç bir kompleks yoxdur və o, komplekssiz təfəkkür şairidir. Akademik Nizami Cəfərovun "Telekanallarda milli-mənəvi dəyərlər”lə bağlı bir konfransda dediyi bir cümlə yadıma düşdü. O demişdi ki, bir insanın təfəkkürü varsa, onun nitqi də səlis və aydın olur. Bu sözü T.Tanyola aid edərək deyərdim ki, onun təfəkkürü yazdıqlarına hopub, yazdıqları onun beyni, ruhu və dolu qələmindən doyunca su içib. Doymuş şeirlər bitkin əsərlərə çevrilib. Tuğrul Tanyolun şeir anlayışının detallarına vardıqda bu poeziyanın üç məfhum, üç ana sütunun vəhdəti və yaddaşı üzərində bərqərar olduğunu gördüm: təfəkkür, ruh və estetik qələm. Onun şeirləri bu üç nöqtədən boy verib yüksəlir. Təfəkkür şeirdə elmiliyə, intellektuallığa, ruh lirizmə, estetik qələm isə bütün bildiklərindən, oxuduqlarından, gördüklərindən dekor kimi yararlanmağa imkan yaradır.\nTuğrul Tanyolun şeirləri sərhəd tanımır, bu şeirlərdə nə xəyal gücünün, nə dünyanın, nə də zamanın sərhədi var. Məsələn, "Bir ölüm gecəsi” şeiri coğrafiyaları aşaraq uzaq ölkələrə, uzaq paralellərə, meridianlara, "Xərçəng (və ya əqrəb) dairələrinə” qədər yol alıb gedir:\n...İndi burada –\nSomalili tənha uşaq\naclığın mükafatını gəzdirir\nAfrikalı yorğun döyüşçünün\naçıq qalmış gözlərində\nulduzlu bir azadlıq gecəsi –\nvurulub qaldığı yerdə...\nƏqrəb dairəsi ayaqlanıb,\nTürkiyə ədəbiyyatında T.Tanyolun şeir leksikonuna yanaşmada belə bir tendensiya mövcuddur ki, onun daha çox istifadə etdiyi sözlər - qaranlıq, səssizlik, gecə, axşam, ölüm, dərd, tənhalıq, qan, qorxu, payız, xəyanət, zaman, yanğın, kül, uçurum, tabut və başqa bu kimi bədbin kəlmələrdir (Qonca Özmen, Tuğrul Tanyol şeiri üzərinə bir çox qalın cizgi). Amma, T.Tanyol poeziyasında Tanrı, həyat, işıq, eşq, ana, sevgili, gül, uşaq, su, qadın, damcı və başqa bu kimi həyat enerjisi, nikbin əhval-ruhiyyəsi olan söz və ifadələr də çoxdur. Lakin, bu cür sözlərin də təməlində yenə bir insan ömrünün gördüyü, oxuduğu, dərk etdiyi, şahidi olduğu gəlimli-gedimli dünyanın keşməkeşli üzü əks olunur. Tuğrul Tanyol şeirlərində həmçinin antonimlər, təzadlar da yan-yana addımlayır ki, bu da onun dialektikasından xəbər verir. Məsələn, varlıq və yoxluq, qaranlıq və aydınlıq, ölüm və həyat, gənclik və qocalıq və sairə. T.Tanyolun şeirlərinin motivasiyası öz içindəki və ya əlindəki güc (qələm), sağlam düşüncəsi (təfəkkür) və ruhudur. "Qovuşmaq şeirində” yazır (T.Tanyol. Sən əlimdən tutanda, Bakı: 2019, s.63):\nAh, nə etməli bu həyatla!\nKeçdiyim yollar açdığım qapılardı,\nTitrək bir işıq başımın üstündə...\ninsan bir az daha\nİşığın titrəkliyi onun sönə biləcəyinə, cəmiyyətdəki ziya işıqlarının nədənsə azalmasına, yaxud qapadılmasına, insanın tənhalaşması isə onun daha da mükəmməlləşməsinə, özündən ayrılıb Tanrıya bir addım daha yaxınlaşmasına işarə kimi səslənir. Demək ki, arxanca qapılar bağlanarsa, ya da üzünə qapılar açılmazsa, "üzülmə insan, özünə çəkil və daha dərindən düşün, daha güclü ol, ayrıl özündən və Tanrıya yaxınlaş” deyir sanki. T.Tanyolun şeirlərində həyat həqiqətlərinin, zamanın, cəmiyyətin insan övladına verdiyi acılar və onların təzahürü əks olunur. Bu mənada T.Tanyolun şeir leksikonunun əsasında (karamsar) pessimist sözlərin dayandığını söyləyənlərə haqq qazandırmaq olmaz. Bu söz və ifadələr bir şairin həyata və zamana ironiyasıdır, əslində. Şeirlərdəki söz və ifadələr, bənzətmələr, simvollar o qədər canlı və təbiidir ki, bunlar bizə, onun gerçək aləmi dərkinin ipuclarını rahatca tutmağa imkan verir. Burada da T.Tanyolun "imge”çilik gücünü açıqca görürük. O, sözlərə daha əvvəl yüklənməmiş bir məna yükləyir, çəkmək istədiyi şeiri, bəzən Klod Monenin ani təəssüratlarının ötəri, lakin daxili vəhdət və əlaqədə verdiyi impressionist əsərləri kimi qeyri-adi, bəzən Van Qoqun postimpressionist tabloları kimi tutqun, bəzən Leonardo da Vinçinin rəsmləri kimi aydın, bəzən də Mikelancelonun Musası kimi sanki qanlı-canlı şəkildə gözümüzün önünə gətirir.\nBir də onu deyək ki, Tanrının ona verdiyi maraqlı və faydalı ömrü yaşayan Tuğrul Tanyol hər yaşın ayrı bir sehri olduğunu dərk edən, həyatının hər yaşını xüsusi ehtiramla qəbul edən və hər yaşda yaşadıqlarını yaşına görə dərindən anlayan və yazan şairdir. Tuğrul Tanyolun öz açdığı yolu var və bu yol fərqlidir, onu başqalarından fərqləndirəndir.\nOnun şeirlərinin poetik obrazları müasir təfəkkür şairi olsa da, klassik ədəbiyyatdan sızma duruluqlarla da zəngindir, güvənlidir, etibarlıdır. Məsələn, M.Füzulinin "Su” qəsidəsindən sonra "Su qəsidəsi”ni yazmaq cəsarəti şairin təfəkkür özgüvənini açıqlayır:\nSuya baxmağın öz yorğunluğu var...\nÇünki gözlərinə hopar su.\nSuyun dəsmala hopması onu ağırlaşdırır, dəsmalın bir haldan (quru) digər hala (yaş) keçməsinə, məzmununun qismən dəyişməsinə səbəb olur. T.Tanyolun "Su qəsidəsi”ndə suyu canına çəkib ağırlaşan və yorğunlaşan dəsmal deyil, gözdür. Su ona baxan gözlərə hopduqca, gözlər ağırlaşır. Dolayısıyla suya baxan şairin gözləri su qədər durulur, yaşarır:\nSudan bir şala bürünərsən,\nSuda gəmilər üzər – üzü açıq.\nSuyu şal kimi bürünmək insan məhrəmliyinin suyla örtünməsidirsə, su şəffaf olduğundan həm də insanın durulaşmasına işarədir. Gəmilərin suda üzüaçıq üzməsi zamanın heç bir şala bürünmədən keçməsinə, beləcə insanın günahlardan təmizlənərək üzüağ gələcəyə doğru getməsinə işarədir.\nSuyu cızan əlimiz bir ülgücdür bəzən,\nSuyu kəsib qollara ayırar.\nƏlin ülgüc şəklində təsviri, əslində, insanın təbiətə müdaxiləsi, müdaxilə nəticəsində doğallığın, doğmalığın qeyb olması, əl dəyən çayın qollara ayrılması isə insan-təbiət münasibətlərinin poetik dillə ən gözəl təsviridir. Eyni zamanda suyun qollara ayrılması "ayırıcılıq” effekti kimi də səslənir. Məsələn, Araz çayının o taylı bu taylı Azərbaycanı iki sahilə və iki bir-birindən ayrı düşmüş qollara ayırması kimi.\n"Toplu şeirlər”dəki ilk şeirdə qaranlıqdan, onun yaratdığı zülmətdən yazan şairin "Bəyaz at” şeirində deyilir:\nZülmət şəhərləri gəzdim səssizlikdə,...\nBəyaz bir at kimi gözdən itərkən ömrüm.\nŞair qapqaranlıq şəhərdə bəyaz at təsvir etməklə dünyanı qaranlıqdan işığa çıxaracaq gücü, yəni muradı göstərmək istəyir – "At muraddır”. Ağ at getdimi, bütün şəhər öz qaranlığında boğulacaq. O, həmçinin bu şeirlə bir göz qırpımında ötüb keçən dövranın amansızlığını, gəncliyində yaşadığı qaranlıq illəri, zamanın ildırım sürətini və gəncliyində yetdiyi və yetmədiyi arzularının qaldığı mübhəm məkanları təsvir edir. Bu şeirdə zaman və məkan məfhumu, eləcə də bəyaz at simvolik anlamda işıqla qaranlığın, xeyirlə şərin mübarizəsidir. Şair şeirlərinin hikmət gözünə öz fəlsəfəsini qatır.\n"Noyabr sərxoşluğu” şeirində:\nYarpaqlar ağaclarını tökürlər,\nSaçları bir qadını.\nmasaya tökür duyğularını...\nBu şeirdə 3 real obraz: ağac, qadın və tənha bir kişi, dördüncü olaraq isə şairin özü var. Payız gəldimi ağaclar yarpaqlarını tökməz, bəlkə "yarpaqlar ağaclarını tökərlər” düşüncəsi çıxır ortaya bu şeirdə. Bəlkə, yarpaqlar ağaclara aid deyildi, ağaclar yarpaqlara aid idi. Və nəhayət dərd də adama aid deyildi, adam bütünlüklə dərdə aid idi. Ömrün payızında isə "saçları bir qadını” tökər. Saçları ağaran qadın hər güzgüdə ağaran saçlarını gördükcə, gəncliyinin getməsinə heyfslənər, təəssüflənər. Bu təəssüf hissi hər gün bir az daha üzər qadını. Əslində, qadının saçları tökülməyib və yerindədir, amma tökülən ömrü və gəncliyidir. Şeirin başqa bir yerində eyni hadisə eyni şəkildə təsvir olunur, amma fərqli anlam daşıyır:\nAğaclar tökürlər yarpaqlarını,\nBir qadın oturub üzbəüz pəncərədə,\ntökür sarı saçlarını...\nNoyabrda bir adam\nŞeirin burdakı ilk iki misrası fərqli deyilsə də, əvvəlki mənasını saxlayıb. Amma sonrakı iki misra artıq payız içində yeni bahar yaşayan qadın və onun gur saçlarıdır. Bir qadın sarı saçlarını çiyninə töküb, gənclik ehtirası və gözəlliyi hiss edilir. Sarı yarpaqlar ağacın son yarpaqları, torpağa tökülüb qarışacaq. Sarı saçlar isə əksinə çiçəkləyən bir qadının gözəlliyi kimi təsvir edilib. Noyabrdakı tənha adam isə içkili olduğundan itirdiklərinin ağrısını hiss etmir artıq və mənən o da tükənir. Şeirdə ara-sıra "mənsə...” kəliməsiylə verilən misralar isə şairin özünün bu şeirdə olduğunu açıq göstərir. T.Tanyol şəxsi yaşantılarıyla cəmiyyətin hər bir fərdinin yaşantılarını ümumiləşdirən şeirlərində həm özünün dramını yazır, həm də özgənin. Bu özgələr özündən sonrakı digərləridir, yaxınlardır, yadlardır, özgə olduqları qədər də oxşar yaşantıları etibarilə doğmalarıdır. Qısacası, şair özgənin dərdiylə dərdlənməyi bacarır. Nəhayət sonda:\nbir axşamı töküb ürəyimə\nBəlkə də, şeirdəki üçüncü obraz, yəni tənha kişi, elə şairin özüdür.\n"Paul Valeri deyir ki, ilk misra Allah vergisidir. Şeirin sonuna doğru getmək, ilk misranın yolunu kəsmədən fikri davam etdirmək çox çətindir” (T.Tanyol. Sən əlimdən tutanda, s.114) – deyən şair bu fikri öz şeirlərinə tətbiq edərək ilk misrasından son misrasına qədər şeiri bir xalça estetikliyi ilə toxuyur. Şairin əlindəki həvə (həvə - xalça toxuyarkən istifadə olunan alət) isə onun estetik qələmidir.\nT.Tanyol şeirlərindəki daxili tənhalığını çox sevir, bu tənhalıq ona yazdıran ən başlıca gücdür, məncə. Tənhalıq onun şeirlərində adamayovuşmazlıq və ya "karamsarlıq” sindromu yox, güc və stimul sindromu təsiri bağışlayır.\nÖzümdən öyrəndim, doğrudur...\nHeç kim yox idi, suyu öpdüm,\nBaşqa bir şeirdə - "Çərşənbə axşamı” şeirində deyilir:\nSiqaretimin dumanı halqa-halqa,\nQələmim kölgə olmuş əlimdə.\nBaşım üstündəki işıq yanır-sönür hərdən.\nHeç belə bir aydınlıq gördünüzmü?\n– misralarındakı işığın yenə də titrəkliyi, yanıb-sönməsi məqamı diqqət çəkir. Sanki, həmin işığın zəifləməsindən, ya da sönməsindən ehtiyat edir. T.Tanyolun şeirlərində bir daxili təlatüm, narahatlıq, dünyadan və insanlıqdan nigaranlıq hiss edilməkdədir. Bütün bunlar bizi yenə eyni düşüncəyə gətirib çıxarır: beyin, ruh və estetika vəhdəti. O, fikrindəki informasiyalar bolluğundan, ruhunun narahat məqamlarından və cisminin yaşadıqlarından qaça bilmir. Qələminin hörgüsü bu üç məqamın, bel sütununun üzərində bərqərar olub. O, təkcə təfəkkür şairi deyil, deməli, həm də ruh şairidir. Şair halqa-halqa yayılan siqara dumanlarıyla mələklərə işarə edir. Xristian mədəniyyətində mələklər başında nur halqayla təsvir olunur. Ona görə də, bizim şairimiz başında yanıb-sönən ilham lampasıyla, siqaret dumanından yaranan halqayla dərd yüklü mələk şairdir. "Sehr bitdi” (Büyü bitti) şeirində də həmin halqadan söz açılır:\nSehr bitdi, ilan özünü sancdı\nÖzünü - öz balasının dişləriylə\nəqrəb gecəyə qayıtdı, alovdan bir halə oldu\nbir həvari oldu, bir şair, peyğəmbər.\nYazımın sonunda bəhs etdiyim "Sehr bitdi” şeiri T.Tanyolun elmi-metafizik, dini, tarixi və fəlsəfi təfəkkür qatlarından gələn şeirlərindəndir və təkcə bu şeirə Türkiyə tədqiqatçılarından Elif Öksüz Günəş (Bilinç Kazanan İmgeler: Tuğrul Tanyolun büyü bitti şiiri, Uluslararası Türkçe Edebiyat Kültür Egitim dergisi, sayı: 7/3, 2018) 15 səhifəlik bir məqalə həsr edib. Mən də bu şeirin anlamını və şairin demək istədiyi tarixdən, dindən, doksoqrafik (dinlərə, məzhəb və təriqətlərə aid ədəbiyyat) və agioqrafik (müqəddəslərin həyatından bəhs edən ədəbiyyat) ədəbiyyatdan, mifologiyadan gələn həqiqətləri açıqlamaq istərdim. "Sehr bitdi” şeirində ovsunların, sehrlərin açılması, dinin arxa plana atılması, müasir və modern düşüncənin hakimiyyəti, hər şeyin özünə yadlaşması, yarımçıq qalması, insanın bütün dayaq nöqtələrinin boşluğa dönməsindən bəhs olunur. Şeirdə bəhs olunan hadisə və olayların sürəti, modern dünyanın davamlı olaraq yeni bir quruluşa doğru sürüklənməsi əks olunan bir qrafik qurulub. Və bu qrafik poetik dillə yığcam, səlis və aydın; tarixilik baxımından ardıcıl, dövrləşmələrlə, amma akademik tərzdə oxucuya ötürülür. Sonda oxucuya "möhtəşəm alınıb” demək qalır. "Sehr və ya fal bitdi” bir də o deməkdir ki, "yenidən yaşanması mümkün olmayanların dövranı bitdi daha”. Bunu deyən şair ardınca həyatın hər anı sehrlidir deyərək yeni yaşlarının sehrində yaşamağa davam etmək niyyətini açıqlayır. Buradan bir nəticə də hasil olur ki, T.Tanyolun şeirləri təfəkkür və intellekt insanları üçün daha gözəl anlaşılandır. Şair bu şeirdə "Tanrı sevgisinin yerini həmrəylik, vicdanın yerini qayda və hüquq qanunlarına hörmət, Peyğəmbərin yerini isə hüquqçular və idarəçilərin aldığını demək istəyir. Hər şeyin mərkəzinə ağıl və bilik yerləşdirilir. Ağıl və biliyin yaratdığı şəhər həyatı qələbəlik, gurultu, texnologiya, sənaye və sürət bütünləşir. Bu sürət, eyni zamanda qələbəliklər içində tənha qalan fərdləri, şəxsləri də doğurur” (Elif Öksüz Günəş, Bilinç Kazanan İmgeler: Tuğrul Tanyolun büyü bitti şiiri., ...2018). Elif Öksüz Günəş xanımdan sonra bu şeirin təsrifinə ehtiyac görmürəm və şeirin özünü Azərbaycan türkcəsində təqdim edirəm:\nsehr bitdi, suyu dolaşdıran qayıq\nincə qabığına çəkildi gövdəsinin\ndaş düşmədi daha, meyvə ağacında soldu\nqadın olmadan yaşlandı sevgilimiz.\nsehr bitdi, budur dəniz, daha on dörd günlük\nay buludsuz bir gecədə yuxusuz bir adam kimi qaçmaqda\nulduz üşüməsi bu, ağacın əksi\nqəlbinə düşən bir şey kimi, sanki kimi, bəlkə\nkimiydi və bitdi, yatan oyandı və gördü\ngörünməyən göründü, səs əks-sədasından qorxdu\nkölgə sahibsizdi, qartal ovunu tapdı\nsürətini azalda bilməyən bir tülkü balasının gizləndiyi yerdə\nsehr bitdi, yaşlı adam onu çağıran səsə döndü\norada gənc olmağın ümidiylə yenidən öldü\nişıq bütün rənglərinə min-min kərə bölündü\nmin-min kərə bağırdığımız sözlərimizlə dolub daşan mağara\nqapandı dağ oldu, çıxmayan fallarn çöküntüsü\nsaralan ümiddi, uçub getdi\nvə açılmayan yollar birdən açıldı\namma nə bir kəs geri gəldi, nə bir səssiz gəmi\nözünə sancılan balasının dişləriylə\nbir havari oldu, bir şair, peyğəmbər\nsarğını çıxardı, kürkünü sovurdu\nönündə açılan yoldan Hiraya qədər\ngeçdiyi çöldəki bitkilər\nyenidən su buldu\nsehr bitdi, Tanrım, budur səni tapdım\nşəhərin və insanların arasında\nilğım gerçəyə döndü, var olan yox oldu\nSehr bitdi, sən onu görmədin\nOnsuz da dərindi düşüncə\nBurada klassik fizikanın daha bir qaydasını xatırladıq: "Hər şey heçdən yaranıb və sonunda da heçliyə çevriləcək”. Bir məlum həqiqət var ki, həqiqi ədədlər sonsuzdur. Mənfi sonsuzluqdan müsbət sonsuzluğa doğru uzanan, sonu bilinməyən bir xətt (koordinat xətti) var. Sonsuzluğun nə olduğunu burda izah etməyəcəyik, amma təsəvvür edin ki, sona çatdınız. Bu qədər rəqəm var, amma əlinizdə sadəcə sıfır qalacaq. Çünki, bütün rəqəmlər bir-birini yox edəcək: 1 ilə - 1, 2 ilə -2, 3 ilə -3 və sonsuz bu cür proses. Həm də -1+1=0 məntiqi də var. Nəticə sıfır, yəni heçlik. T.Tanyol da "Büyü bitti” şeirinin sonunda bunu demək istəyir: öz psixoloji və ruhsal ölümünü reallaşdıran insanın "var etdiyi” şey "heç”dir, "heçlik”dir. Yəni, dünya ikicə rəqəmdir - əvvəli bir, sonu heçdir məntiqi. Materiya və antimateriyanın qarşıdurmasından doğan hadisələr onu bütün yaradıcılığı boyu izləyir.


“O” nədə səhv etdi?! | İlkin Manafov\nƏvvəla deyim ki, Mingeçevir mənim ən sevdiyim şəhərlərin siyahısındadır. Bu şəhərə istər təhsil, istər dostlar, istər evimizin olması, istərsədə valideymlərimin işləməsindən başqa sırf simpatiyam var. Düşünürəm ki, burada son dərəcə ciddi və xeyrli biznes layihə edə biləcəm. Əgər bu layihə uğurlu olsa, mənə stimul verənlərə sonsuz minnətdar olacam. Neysə… Mingəçevir və yeni layihəmiz haqqında növbəti bloq postlardan danışaram. İndi gəlin əsas məsələ barədə danışaq.\nDeməli dostum mənə zəng etdi və Mingeçevirdə onunla görüşdük. Görüşən kimi, dostumuz dedi ki: “İlkin, mən bilirəm sənin mağazaların var və biz bir dostumuz Mingeçevirdə böyük dükan açıb. Amma indi işlədə bilmir və salonu bağlamaq istəyir. Sən ona kömək edə bilərsənmi?”. Dostumuza hörmət etdiyimdən… “Əlbəttə, əlimdən nesə gəlsə edərəm dedim” və biz mağazaya yollandıq. İçəriyə girdim… və ŞOK-a düşdüm.\nDeməli mağaza kifayət qədər gəliş-gedişli yerdə fəaliyyət göstərirdi. İçəridə “mal” dolu edi… və təxmini baxışlarımla minimum 100-120 minlik məhsulun olduğu hiss edilirdi. İçəridə hər şey səliqəli edi… Mağaza satın alınmışdı və icarə haqqı yox edi. Bəs görəsən bu mağaza niyə bağlanmaq istəyirdi?\nMağaza sahibi gələnə qədər, satıcılarla dövriyyə və ümumi vəziyyət barədə söhbətlər etdim. Məlum oldu sözü gedən mağaza ayda 3-5 min satış edir!) Səbəb?! Səbəb əslində elə mağazada hiss edilirdi…\nMağazanın çöl tabelasında (reklamı) hərflərin bəziləri düşmüşdü. Vinillər solmuşdu. Hiss edilirdi ki, bu “xırdıçılıqlar” yaddan çıxıb;\nMağazada cəmi bir nəfər var edi. Bu qardaş həm satıcı, həm kredit mütəxəssisi, həm müdur, həmdə fəhlə kimi işləyirdi… nə etsinlər satış yoxdur (!)\nMəhsulların üstü çirkli edi, mağaza işıqlı deyildi, hiss edilirdi ki, qənayət başlayıb;\nMağazada reklam anlayışına “eşi… etdik, elədə bir təsiri olmadı” kimi cavablar verildi və məlum oldu ki, ümumiyyətlə mağazanın reklamı “zapadlo” hesab edilir;\nYerin son dərəcə pis olması, camaatın “acından ölməsi”, Mingəçevirin kasıb şəhər olması, Goranın imkan verməməsi kimi səbəblərin isə satıcının ağzında qiyməti “2 qəpik” edi.\n10 dəqiqədən sonra dostumuz (mağaza sahibi) gəldi. Son dərəcə alicanab, öz sahəsi üzrə işi bilən bir nəfər olduğu hiss edildi və elə ordaca səmimi bir söhbətimiz oldu. Məlum oldu ki, dostumuz danışdımız obyekti satın alıb və orada digər bir dostunun sözü ilə elektronika mağazası açıb. Özünün bu işdən heç başı çıxmır və dostu ilə şərikli işə başlayıb. Şərik dostu işə heç bir investitsiya etməyib… sadəcə digərinin verdiyi pulu götürüb və mağaza açılıb. Bir vaxt keçdikdən sonra bu işin çox çətin olduğu hiss edilib və biznes hal-hazırda yalnız “yük” funksiyasını daşıyır… Düşünün ki, mağazada 100-120 minlik mal olmasına baxmayaraq, biznesin bir manatdan olsun borcu yoxdur… əvəzində ancaq debitor borcları var. Daha doğrusu verdikləri nisyələri yığmalıdırlar.\nMən düşünürəm ki, dostumuz işi başlayanda bir neçə strateji səhvlər edib. Bunlar aşağıdakılardır:\nŞərik səhv seçilib. Birincisi şərik olduğu adam bu işə pul qoymayıb, ikincisi bu adam tam başqa bir iş görür və demək olar ki, pul qoyan adamla eyni vaxtda mağazaya gəlib gedir.\nDostumuz sektordan xəbərsizdir. Biznes qurulan zaman mütləq qaydada sektoru öyrənmək lazımdır. Yadıma düşür təxminən 7-8 ay bundan əvvəl biz məişət avadanlıqları mağazası açanda, az qala aylarla bazarda olan əsas iştirakçılarla söhbətlər etdik. Sektorda çoxtan işləyənlərdən məsləhət aldıq və sektoru öyrəndik. Bu şərtdir.\nİşin üstündə deyil. Biz demirik ki, mütləq qurduğun işin üstündə durmalısan…, biz deyirik ki, mütləq işin əsas ipləri Sizdə olmalıdır. Bu olmasa, iş alınmaz.\nRahatdır. Dostumuzun maliyyə vəziyyəti yaxşı olduğu üçün, o pul itirməkdən əslində qorxmur. Buna görədə resurslardan qeyri-effektiv istifadə edib. Pul çox olanda biznesdə “azərbaycan iqtisadiyyatı” kimi qurulur!)\nDostumuza Sizə yazdıqlarımızın hər birini dedim və düşünürəm ki, bu dediklərimiz onun işində dönüş yaradacaq. Hələlik isə, istəyirəm ki, yuxarıda göstərilən tərzdə qurulan bizneslərdən uzaq olaq.\nNiyə Texnomall bağlanmalı edi?\nPrevious PostŞirkətə tez adaptasiya olmaq barədə…\nNext PostNiyə Marketinq AİR hər zaman prioritetdir?!


Tezliklə Məşhəd-Bakı uçuş reysi açılacaq - Islam Times\nMonday 15 June 2015 - 17:05\nTezliklə Məşhəd-Bakı uçuş reysi açılacaq\nStory Code : 466780\nİslamtimes - "Hər həftə Tehran və Bakı arasında 8 uçuş həyata keçirilir. Məşhəd-Bakı uçuş reysi açılarsa, bu imkandan Azərbaycandan İmam Rzanın məqbərəsini ziyarət etmək istəyənlərlə yanaşı, İran və Azərbaycan Respublikasının iş adamları da yararlana bilərlər".\nBunu İranın Azərbaycandakı səfiri Möhsün Pakayin Tehranda keçirilən İranın İraq, Azərbaycan Respublikası və Türkmənistanla praktiki ticarət konfransında bildirib.\nOnun sözlərinə görə, Məşhəd-Bakı uçuş reysinin açılması istiqamətində müzakirələr davam edir: " Azərbaycan Respublikası vətəndaşları İrana səfər etməyə maraqlıdırlar və ildə bir milyon Azərbaycan vətəndaşı istirahət və turizm, müqəddəs məkanların ziyarəti və müalicə üçün İrana səfər edir".\nİranın Bakıdakı səfiri həmçinin Qərbin Rusiya əleyhinə sanksiyalarına toxunub: "Hazırkı zaman kəsiyində İran məhsullarının Rusiyanın böyük bazarına ixracı üçün Azərbaycan Respublikası ən yaxşı yoldur".\nIslamTimes - “Bakı-Təbriz-Bakı birbaşa aviareysi yulun 3-dən etibarən açılır”\nHardadı qeyrətli oğullar?\nAyətullah Məkarim Şirazi Azərbaycan hakimiyyətinə həbs olunan dindarları azadlığa buraxmağı tövsiyə edib\nDavam edir təhqir


MARAQLIDIR – Əşyaların interneti nədir?\n1990-cı ildə Massaçusets Texnologiya İnstitutunun məzunu Con Romki öz tosterini internetə qoşmaqla dünyada ilk internet əşyanı yaratdı.\nƏşyaların İnterneti – İoT (ingiliscə İnternet of Things) məkanı isə gənc hakerlərin birləşdiyi forumda ortaya çıxdı.\nTED.az məlumat verir ki, “Əşyaların İnterneti” internetlə təmin olunmuş, avtomatik çalışıb həyatımızı asanlaşdıran cihazların nəhəng sistemidir. Çox sadə dildə desək, “Əşyaların İnterneti” real həyatın aspektlərini (temperatur, işıq, təzyiq, insanların və ya əşyaların varlığı yaxud yoxluğu və s.) hiss edən və bu məlumatları emal edib, buna görə hərəkət edən cihazlar deməkdir. “Əşyaların İnterneti”nə mobil telefonlar, məişət avadanlıqları, insanın ürəyinə qoyulmuş kardiostimulyator, fermadakı heyvana qoşulan çip, sensorla təchiz olunmuş nəqliyyat vasitəsi, geyilə bilən cihazlardan tutmuş ağlımıza gələn hər şey daxildir.\n“Əşyaların İnterneti” sisteminin işləyə biləcəyi bir çox sahə var. Sistemin işləyə bilməsi üçün üç şərt yerinə yetirilməlidir – vahid mərkəz yaradılması, vahid standartın istifadəsi və məlumat ötürülməsinin təhlükəsizliyin təmin edilməsi.\nVahid “IoT” mərkəzinin yaradılması proqramların ötürülməsində insan işinə gərək qalmayacaq. Ağıllı insanı şəbəkə daxilində əmrləri cihazlar arasında yayan ondan da ağıllı cihaz əvəz edəcək .\n“Əşyaların İnterneti” sisteminin məlumat mübadiləsi bir dildə aparılır. Hər bir şirkət istər Apple, istər Google, istərsə də Microsoft, sistem alqoritmlərini ayrıca inkişaf etdirir. Buna görə də gələcəkdə ümumi intenet sisteminin böyüyəcəyi və həyatımızın mühüm bir hissəsinə çeviriləcəyi ehtimal edilir. Layihə qloballaşaraq dələduzların məqsədinə çevirilə bilər, bu səbəblə də məlumat ötürülməsi tamamilə təhlükəsiz rejimdə keçirilməli və şəbəkəni hakerlər tərəfindən pozulmasından qorunmalıdır. Əks təqdirdə, haker cinayət məqsədi ilə sistemin sahibi haqqında istifadə edə biləcəyi bütün məlumatları alacaq.\nMəlumat üçün bildirək ki, “Əşyaların İnterneti” ilə bağlı məsələ ölkəmizdən də yan keçməyib. Azərbaycanda “Əşyaların İnterneti” sisteminin inkişafı ilə Nəqliyyat, Rabitə və Yüksək Texnologiyalar Nazirliyinin nəzdində olan “İKT Lab” tətbiq və tədris mərkəzi məşğuldur. Yəqin ki, yaxın gələcəkdə ölkəmizdə də “bizim əvəzimizə düşünən” çoxlu sayda dostlarımız - əşyalarımız yaranacaq.


10-12-2016 / 13:31\nİlk olaraq MilliNet-in “Korporativ saytlar” Nominasiyası üzrə nominant statusu alan saytların adlarını təqdim edirik.\nBunlar “Alpha.az”,”Gilanseramik.az” , “n1chorekzavodu.az”, “Coworking.az”, “Atl.az”, ”Webcoder.az”, “Furor-restaurant.com” saytlarıdır.\nAlpha.az- ALPHA Coaching & Consulting şirkəti kouçinq, konsaltinq və peşəkar biznes təlimləri üzrə xidmətlər təqdim edir. Şirkət eyni zamanda kouçinq tədrisinin dünyadakı əsas məktəblərindən sayılan Adler International Learning İnstitunun Azərbaycan və keçmiş sovet ölkələrindəki rəsmi nümayəndəsidir və ICF təsdiqli kouçinq təlimləri vermə səlahiyyətinə sahibdir. Sayt yalnız Azərbaycan dilində fəaliyyət göstərir.\nGilanseramik.az- Gilan Sermik MMC zavodu seramik plitələr istehsal edir. 26 hektar ərazidə inşa edilmiş ümumi sahəsi 19,7 min kvadrat kilometer olan istehsal korpusu və yardımçı sahələrdən ibarət olan zavod İtaliya Sacmi şirkətinin müasir innovasiv avadanlıqları ilə təchiz edilib. Sayt 3 dildə ( Azərbaycan, ingilis, rus) fəaliyyət göstərir.\nn1chorekzavodu.az- №1 çörək zavodu və məhsulları haqqında geniş məlumata malikdir. Saytda bloq fəaliyyət göstərir və zavodun virtual turu yerləşdirilib. Azərbaycan, rus, ingilis olmaqla 3 dildə fəaliyyət göstərir.\nCoworking.az -Fabrika Kovorkinq Mərkəzi Bakı şəhərində biznes insanları və fərdi sahibkarlar üçün 200 min kvadrat kilometr sahəsi, toplantı otaqları, tədbirlər üçün zalları ilə, yerləşən məkandır. Sayt Azərbacan və ingilis dilində fəaliyyət göstərir.\nAtl.az- ATL Consulting şirkəti müştərilərə maraqlarına fərdi şəkildə yanaşaraq onlara hədəflərinə çatmaqda köməklik etməyə səy göstərir. ATL Group adı altında dörd fərqli istiqamət (ATL Info Tech , ATL Consulting, ATL Electronics ) üzrə xidmət göstərən şirkətlər fəaliyyət göstərir. Sayt 3 dildə ( Azərbaycan, ingilis, rus) xidmət göstərir.\nWebcoder.az – Şirkət veb-saytların yaradılması, təşviqi və texniki dəstəyi, həmçinin, optimizasiyası ilə məşğul olan reklam agentliyidir. Bundan əlavə, İntranet, ERP və CRM kimi avtomatlaşdırılmış sistemlərin, billinq sistemlərinin yaradılması ilə də xidmət göstərir. Şirkət sosial media marketinq və proqlaşdırma ilə əlaqədar bütün işləri görür, onlayn satış və rəqəmsal təhlükəsizlik sistemləri yaradır. Sayt yalnız Azərbaycan dilində fəaliyyət göstərir.\nFuror-restaurant.com -Gəncədə fəaliyyət göstərən Furor Restaurant & Pub şəhərə rahatlıq gətirən fərqliliklər təqdim edir. Furor Restaurant & Pub bir-birindən ayrı 3 fərqli konsepti özündə cəmləşdirməkdədir. Bununla belə, mövzuya əsasən istənilən tədbirləri hazırlaya bilər.


Gəlin bizim qrupu Braziliya Video Tanışlıq — siz bu günə qədər bütün XƏBƏR və UDUŞUNUN MÜKAFATLAR. Braziliyanın video chat təklif etmək istəyən hər kəs üçün yeni tanışlıqlar qurmaq. Asan, sürətli və heç bir risk almaq imkanı dost tapmaq, dost, bəlkə də, sevgi, bir ömür boyu. Sizdə dar dairəsi ünsiyyət.\nSiz tapa bilərsiniz yeni tanışlar təkcə öz şəhər və ya hər hansı bir guşəsində, Braziliya, həm də ən uzaq, burada dünyanın internet var. Online tanışlıq qeydiyyatdan ehtiyac yoxdur. Sizin ünsiyyət anonim və tamamilə pulsuz. Sərf və bir neçə dəqiqə onun zaman, siz tarixində yeni dostlar, onlarla müzakirə etmək olar ki, hər şey sizi də maraqlandırır. Başlamaq sərhədsiz. Video dating online site Braziliya Video chat işləri çox sadədir, çünki, biz çalışmışıq ki, siz bilər, yeni insanlarla tanış tez ünsiyyət onlarla sizə zövq, ona görə də sizə kifayət qədər imkan kamera saytına müraciət və basın»Start». Özelleştirmeye axtarış variantları seçə bilərsiniz, kim sizin söhbəti: kişi və ya qadın. Video chat online dating daha rahatdır belə ki, siz hər an olmadan heç bir izahat edə başa söhbət. Həmsöhbət kimi göründü sizə kobud və ya sadəcə maraqlı deyil. Hərəkət növbəti. Var video chat online dating qeydiyyat olmadan var danılmaz üstünlükləri real dünyada ünsiyyət və ya yazışma. Ünsiyyətdə zaman internet almaq üçün çəngəl asan asan. Və əgər yaxşı olacaq, sadəcə, günahsız aldadıcı zaman həmsöhbət dəyişir yaş, xarici görünüş və ya mərtəbə. Elə də qorxulu deyil, əgər foto model olacaq. Lakin kifayət qədər tez-tez istifadəçilər dating sites pul itirir. Bilərmi video chat tanışlıq qeydiyyat olmadan online müdafiə kələkbazlar.\nSiz heç bir yerdə qoyub gedirsən, öz məlumat, deməli, sizi bilməzlər həyata keçirmək. Və kamera imkan verəcək ki, sizin müsahibiniz çox o qədər də dəyişə öz barədə məlumat yaşlı, ya da görünüşü. Vaxt itirməyin, və heç şübhəniz: video chat tanışlıq qeydiyyat olmadan online — gözəl yol asandır və hər hansı bir risk olmadan yeni tanışlıqlar qurmaq, müzakirə dostları ilə hadisələri bölüşmək, fikir, ideya və planlarını öyrənmək, bir çox yeni və maraqlı haqqında başqa ölkələrdə və şəhərlərdə, ilk əl. Arzu tapmaq, nəinki, dost, həm də sevimli. Tanışlıq qızlarla video chat online gözəl şans təcəssüm arzusu, həyatı. Saytda tanışlıq qızlarla video chat bəlkə də günün istənilən vaxtı: bizim istifadəçilər yaşayır, müxtəlif zaman zonalarında. Kameranõ aktivləşdirin və sizə mütləq cavab verəcəklər. İnternet bir çox funksiyalı vasitədir tətbiq oluna bilər və bir çox məqsədlər üçün. Onun köməyi ilə olar ki, gedə özünü və bağlana təcrübəsi ətrafdakıların. Həm də Şəbəkə istifadə edərək, video chat, biz tapmaq çətin vəziyyətdən çıxış yolu məhz ünsiyyətdə müxtəlif istifadəçilər tərəfindən. Əsas üstünlüyü, ki, bizə chat rulet, bu, məhsuldar qarşılıqlı əlaqələr, insanlar arasında yaşayan müxtəlif nöqtələrində bizim böyük planet. Pulsuz chat rulet iyirmi dörd saat verəcək gözlənilməz xoş görüşlər və tanışlıq. Siz burada tapa bilərsiniz həqiqi və sədaqətli dostlar, ki, bundan sonra da fəal iştirak edəcək, sizin taleyi, anlar, sevinc və kədər həmişə kömək və dəstək verəcək. Göstərir ki, həyat, çox tez-tez dostlar tapmaq daha yaxın qohumları. Dostluq hissləri həmişə qarşılıqlı olmalıdır\nTanışlıq Portuqaliya →


Qida bloku: Thermaltake 650 wat satisi Bakida\nElan nömrəsi: 67465\nQida bloku: Thermaltake 650 wat 130 azn. Orjinal qida blokud u. Elektriklə əlaqəli olduğu üçün işləməyinə 3 gün zəmanət v erilir. GTX videokartlara əlavə 6 və 8 pin çıxışları var. Metrolara pulsuz çatdırılır.\nBaxılıb: 174 , Tarix: 26.03.2020 Göndər\nRemax iOS USB kabel (1m)\nHDD box "Blueendless"\nHp 18.5v 3.5A Adaptor\nLinktech 64 Gb Usb 3.0 Flaskart Fit Mini Usb\nGAMEMAx 6825 BLACK\nTplink modem royter satılır\nev alqi satqisi ev elanlari geyimler ünvan az elanlar mebel ustasi lalafo.az yukle lalafo.az islenmis demir darvazalar islenmis qapi lalafon.az telefon ucuz kombi ustasi kondisioner ustasi idman qidalari idman qida idman qidasi motosiklet lalofo tezbazar.az


1 otaqlı yeni tikili — 60 m² — Nəsimi r., Bakı, Azərbaycan (1392292) - Bina.az\n687 elan göstər\n42208 elan yerləşdirilib\n1 otaqlı yeni tikili #1392292\nSatılır 1 otaqlı yeni tikili 60 m², Nəsimi r.\nSiz Satılır 1 otaqlı yeni tikili 60 m², Nəsimi r. elanı üçün ödəniş edirsiniz\nElanın nömrəsi: 1392292\nÜnvan: Bakı şəhəri, Xan Şuşinski küç. 21\n1 saylı Asan Xidmətin yanı 14/19 mərtəbəsində umumi sahəsi 60 m2 olan 30% işləri görülmüş mənzil satılır.Elektrik,santexnik,alçipan,90 dərəcə qara suvaq,styaşka,isti pol işləri görülüb.Qaz,su,işıq daima.1 açıq eyvanı var.Mənzilin planirovkası 1-2 yə düzəlmə studiyadır.Binada çıxarış var.Alan adam çıxarışı öz adına alacaq. Xidmət haqqı 1% firmaya ödənilir.


İctimai iaşə müəssisələrində yoxlama gücləndirildi – Yenicag.Az\nAna Səhifə Cəmiyyət İctimai iaşə müəssisələrində yoxlama gücləndirildi\nİctimai iaşə müəssisələrində yoxlama gücləndirildi\nYeni Çağ Media Qrupu – Fevral 04, 2021 - 16:49\nKoronavirus (COVID-19) pandemiyası dövründə insanların sıx toplaşmasının xəstəliyin yayılma intensivliyinə birbaşa təsirini nəzərə alaraq, ictimai iaşə müəssisələrində COVID-19-a yoluxma hallarının və ya virusun yayılmasının qarşısının alınması məqsədilə həmin müəssisədə çalışan işçi heyət və istehlakçıların xüsusi davranış qaydalarına əməl etməsi zəruri şərtlərdəndir. Qeyd edək ki, Agentliyin müfəttişləri tərəfindən hazırda ölkə üzrə fəaliyyət göstərən ictimai iaşə müəssisələrində nəzarət tədbirləri həyata keçirilir. İctimai iaşə müəssisələrində yerində xidmətin bərpa olunması ilə bağlı yoxlama-nəzarət tədbirlərinin miqyası daha da genişləndirilib. Aparılan monitorinqlər zamanı pandemiya dövrünün tələblərinə əməl etməyən ictimai iaşə müəssisələri aşkarlandığı halda qanunvericiliyə uyğun olaraq tədbirlər həyata keçiriləcəkdir.\nAQTA-dan Yenicag.az-a bildirilib ki, qanunvericiliyə əsasən, ictimai iaşə müəssisələrində müştəri qəbulu qüvvədə olan norma və qaydalardan 2 dəfə az olmalı və müvafiq olaraq hər adambaşına müəyyən edilən sahə ikiqat artırılmalıdır. Qida qəbulu zallarında oturacaqların ara məsafəsi eyni masa arxasında 1 metrdən, masalararası məsafə isə 2 metrdən az olmamalıdır.\nXəstəliyə yoluxma riskini azaltmaq üçün ictimai yerlərdə ortaq istifadə edilən səthlərin mütəmadi təmizlənməsi və dezinfeksiya edilməsi zəruridir. Təmizlik-dezinfeksiya işləri iş saatı ərzində, əsasən işlək sahələrdə (giriş-çıxış, kassa və s.), iş saatından sonra isə bütün sahələrdə həyata keçirilməlidir. Sanitar-gigiyenik qaydalara əsasən, ictimai iaşə müəssisələrində sanitar məişət otaqları (sanitar qovşaq, soyunub-geyinmə otağı və s.) işlək və təmiz vəziyyətdə saxlanmalı, axar isti və soyuq su təchizatı ilə təmin edilməlidir. Hər bir müəssisənin təmizlik vasitələri və dezinfeksiyaedici maddələrlə daimi olaraq təmin edilməsi şərtdir.\nBundan başqa, sahibkarlar tərəfindən hər bir ictimai iaşə müəssisəsində məsul şəxs təyin edilməli və bu məsul şəxs haqqında məlumatlar Agentliyə şəxsi kabinetlər vasitəsilə və ya [email protected] elektron poçt ünvanına göndərilməlidir.


Ötən ilin qəza statistikası – Novator.az\nBaş Dövlət Yol Polisi İdarəsinin hesabatına görə, 2016-cı ildə Azərbaycanda 2 milyon 861 min 880 yol hərəkəti qaydalarının pozuntusu aşkar edilib, 8111 sürücünün hüququ müxtəlif müddətlərə məhdudlaşdırılıb.\nÖtən il 2006 yol-nəqliyyat hadisəsi qeydə alınıb, 759 nəfər həlak olub, 2003 nəfər yaralanıb. 2015-ci illə müqayisədə hadisələrin sayı 9,6%, həlak olanların sayı 15%, yaralananların sayı 11,6% azalıb.\nYol-nəqliyyat hadisələrinin 95,2%-i sürücülərin qaydaları pozması, o cümlədən 38,1%-i ötmə və qarşıdan gələn nəqliyyatın yoluna çıxma, 22,6%-i nəqliyyat vasitələrinin yüksək sürətlə idarə olunması, 12,8%-i yol ayrıclarını keçmə qaydalarının pozulması, 1,7%-i nəqliyyat vasitələrinin sərxoş vəziyyətdə idarə olunması səbəbindən baş verib.\nHadisələrin 44%-ni piyadaların vurulması təşkil edib, nəticədə 319 piyada həlak olub, 643-ü yaralanıb. 59 hadisə piyadaların qaydaları pozmasının nəticəsidir.\nİl ərzində baş idarəyə 280 nəqliyyat vasitəsinin oğurlanması və qaçırılması barədə məlumat daxil olub, onlardan 227-si tapılıb.\nÖtən il 10457 avtomobil ilkin qeydiyyata alınıb, 50 308 ilkin sürücülük vəsiqəsi verilib, ölkənin avtomobil parkının sayı 1 milyon 347 min 812-dir.


Dollarla bağlı təlaşa rəsmi cavab: “Bankların yetərincə valyuta ehtiyatı var” » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n08:23 çərşənbə Axşamı, 23 Aprel 2019\nDollarla bağlı təlaşa rəsmi cavab: “Bankların yetərincə valyuta ehtiyatı var”\nSon günlərdə bir sıra bankların nağd dollar alışına məhdudiyyət tətbiq etməyə başlamasına dair məlumatlar yayılır. Xüsusilə sosial şəbəkələrdə gedən müzakirələrdə bankların qonşu ölkələrdə milli valyutanın kəskin dəyərsizləşməsi ilə əlaqədar ölkədən dollar axınının qarşısını almaq üçün bu addımı atdıqları qeyd olunur.\nAzərbaycan Banklar Assosiasiyası (ABA) İctimai Birliyinin sədri Zakir Nuriyev banklarda ABŞ dollarının satışına limit qoyulmasına münasibət bildirib. O, "Report”a açıqlamasında bunları deyib: "Limitin tətbiqi ilk növbədə valyuta bazarında möhtəkirlik hallarının qarşısını almaq məqsədi daşıyır. Bəzi işbazarlar kütləvi şəkildə dolları alıb, sonra onu baha satış çıxarırlar, bazarda gərginlik yaradırlar. Yəni hansı siravi vətəndaş nəyə görə birdən-birə 100 min dollar almalıdır ki? Buna görə də dolların nağd şəkildə satışına limit qoyulub. Nağdsız satışda isə limit yoxdur. İstənilən qədər məbləği hesaba qoymaq, kartla ödəniş etmək olar. Bu tədbirlərin məqsədi həm də odur ki, nağd hesablaşmalar məhdudlaşdırılsın, nağdsız hesablaşmalar stumillaşdırılsın. Dövriyyədə şəffaflıq təmin olunsun”.\nMaliyyə Bazarlarına Nəzarət Palatasından Z.Nuriyevin açıqlaması ilə bağlı "Yeni Müsavat”a bildirilib ki, hazırda Azərbaycan banklarında yetərincə dollar ehtiyatı var: "Vəziyyət Maliyyə Bazarlarına Nəzarət Palatası tərəfindən ciddi nəzarətdə saxlanılır. Bankların kifayət qədər valyuta ehtiyatı var ki, müştərilərin istədiyi qədər valyuta satışını həyata keçirib, ehtiyacları tam olaraq qarşılasınlar. Yəni heç bir bank valyuta satışına limit tətbiq etmir. Hər bir vətəndaş yaxınlaşıb banklardan istədiyi qədər valyuta ala bilər. Hər hansı neqativ halla üzləşən vətəndaşlardan xahiş edirik, dərhal Maliyyə Bazarlarına Nəzarət Palatasına məlumat versinlər”.


Azərbaycanda 126 mindən çox uşaq tərbiyə alır | Report.az\nAzərbaycanda 126 mindən çox uşaq tərbiyə alır Azərbaycanda bu gün 15 və yuxarı yaşlı əhalinin hər 1000 nəfərindən 972-si ali, orta ixtisas və orta təhsilə malikdir.\n21 Yanvar , 2020 19:09\nAzərbaycanda bu gün 15 və yuxarı yaşlı əhalinin hər 1000 nəfərindən 972-si ali, orta ixtisas və orta təhsilə malikdir.\nDövlət Statistika Komitəsindən "Report"a verilən məlumata görə, ilkin məlumatlara əsasən, 2020-ci il yanvar ayının 1-i vəziyyətinə ölkədə fəaliyyət göstərən 1679 dövlət və 124 qeyri-dövlət məktəbəqədər təhsil müəssisəsində 126 mindən çox uşaq tərbiyə alır.\n2019/2020-ci tədris ilinin əvvəlinə ölkənin 4400 dövlət və 33 qeyri-dövlət ümumi təhsil müəssisələrində (hazırlıq siniflərində oxuyanlar da daxil olmaqla) 1,6 milyon şagird təhsil alıb. Bundan əlavə, sağlamlıq imkanları məhdud olan 6,6 min uşağın təhsil aldığı 16 xüsusi məktəb və ya ümumi təhsil müəssisələrində təşkil edilmiş xüsusi siniflər fəaliyyət göstərib. Ümumi təhsil müəssisələrində ikinci və üçüncü növbələrdə təhsil alan şagirdlərin xüsusi çəkisi 17,0 faiz olub.


Karin Alvtegen “İtki” | Kitabı Karandaşla Oxuyanlar\nKarin Alvtegen “İtki”\n“İtki” (isveç dilində “Saknad”) – Zəngin ailəsi və ümumiyyətlə bütün cəmiyyətlə əlaqəsini kəsən otuz iki yaşlı Sibilla Forsenström zirzəmi və çardaqlarda yaşayır. Bir gün lazım olmayan vaxtda lazım olmayan yerdə olan qadın dəhşətli cinayət işində əsas şübhəli şəxsə çevrilir. İndi İsveç polisi Sibillanı təqib edir. Qətllər isə davam edir. Sibilla özü istintaq aparmağa və əls canini tapmağa çalışır.\nYalnız təyin edilmiş qaydalara əsasən yaşayan insanlara hörmət edilir. Bu qanunauyğunluğun öhdəsindən gəlməyənlər isə müalicəyə ümid edə bilərlər.\nHər dəfə həqiqətən nəsə istəyəndə o məni uğursuzluğa hazırlamağa, həmin şeyi əldə edə bilməsəm, nələr hiss edəcəyimi başa salmağa çalışırdı. Məni ağrılardan qorumaq üçün arzularımı əlimdən alırdı. Həmişə uğursuzluğa hazırlaşırsansa, o məqsədə çevrilə bilər.\nAncaq başına gələnləri başa düşə bilərsən.\nBütün həyat yol ayrıcılarından ibarətdir. O gecə həmin yol ayrıcılarından birinə çatıb fikir vermədən yanından ötdü. Və bütün insanlar kimi bunun nə olduğunu dərhal anlamadı. Həmin gecə səhv yerə döndüyünü başa düşmək üçün uzağa getməli oldu. Lakin bunu başa düşməklə o, artıq heç nəyi dəyişmək iqtidarında deyildi.\nO vaxtlar insanlar susmağı bacarırdı.\nBir dəfə məğlub olan həmişə məğlub olur.\nO, Xeyno və onlar kimilər, görünür, əvvəlcədən cəmiyyətdə kol rolunu oynamaq üçün yaradılıb. Adi vətəndaş özünü onlarla müqayisə edəndə sosial statusundan razı qalsın deyə. Özünün uğurlarını onların uğursuzluqları ilə ölçsün deyə.\nHər şey hər zaman daha da pis ola bilər.\nYəqin onlar cəmiyyətdə balans üçün mövcud olmalıdırlar. Elə əvvəldən buğdanı arıtlamaq lazımdır. Öz yerlərini bilsinlər, öyrəşsinlər və çox şey istəməsinlər deyə.\nÖvladlığa vermək. Vermək nədənsə canını qurtarmaq deməkdir. Övladlıq isə sadəcə sözdür. Faiz və demokratiya kimi.\nDəyəri və mənası olmayan söz.\nBelə güclü əzab verdiyin halda insanlardan səni sevməyini necə tələb etmək olar?\nŞərhlər: 0 Tags: itki, itkin, karin alvtegen, missing, saknad\n← Truman Kapote “Qəbul edilən dualar”\nPiter Ceyms “Sənin kimi ölü” →


Azərbaycan qazının Avropaya nəqlindən nə qazanacaq? - TƏHLİL - son xeberler\nAzərbaycan qazının Avropaya nəqlindən nə qazanacaq? - TƏHLİL\nMəlumat verdiyimiz kimi, Azərbaycan qazının Avropaya nəqlini nəzərdə tutan Trans-Adriatik Təbii Qaz Boru Kəmərinin (TAP) inşaat işləri yekunlaşıb. Bu isə o deməkdir ki, artıq Azərbaycandan Avropaya kommersiya qazının nəqli yaxınlaşır. TAP konsorsiumunun məlumatında da hazırda kommersiya əməliyyatlarının başlanması üçün hazırlıq işlərinin yekunlaşmaq üzrə olduğu, ilin sonunadək "Şahdəniz" yatağından təbii qazın Avropaya nəqlinə başlanılacağı qeyd edilib.Yəni BP, SOCAR, "Snam", "Fluxys", "Enagas", "Axpo" şirkətlərindən ibarət beynəlxalq konsorsium layihəni vaxtında tamamlamaq öhdəliyinə sadiqdir.\nBəs Azərbaycanın və Avropanın TAP kəmərindən qazancı nə olacaq?\nAzərbaycan üçün əhəmiyyəti\nAzərbaycan qazı yeni bazarlara çıxacaq\nƏvvəla, qeyd edilməlidir ki, 3500 km məsafəni əhatə edən Cənub Qaz Dəhlizi layihəsinin Avropa hissəsi olan TAP kəməri Azərbaycandan Avropaya ilk dəfə birbaşa boru kəməri ilə qaz nəql edəcək. Bu Azərbaycan üçün yeni qaz bazarları deməkdir.\n2000-ci illərin əvvəllərinədək qaz idxalçısı olan Azərbaycan artıq ixrac bazarlarını genişləndirir. Azərbaycan qazı hazırda Gürcüstan və Türkiyəyə nəql olunur. TAP-ın istismara başlaması ilə Azərbaycan qazının ixrac coğrafiyası genişlənmiş olacaq. Azərbaycan qazı Gürcüstan və Türkiyə bazarı ilə yanaşı, Yunanıstan, Bolqarıstan və İtaliya bazarında da satılacaq.\nHazırda Gürcüstanın daxili bazarının təbii qaza olan ehtiyacının 97%-dən çoxu Azərbaycanın hesabına təmin olunur. 2007-ci ildən Türkiyə bazarına nəql olunan Azərbaycan qazının illik həcmi 2018-ci ildə istifadəyə verilən TANAP-la nəql olunan həcmlə birlikdə 12,6 mlrd kubmetrə çatdırılacaq.\nİldə 1 mlrd. kubmetr "Şahdəniz" qazı Yunanıstana, 1 mlrd kubmetr Bolqarıstana, 8 mlrd. kubmetri isə İtaliyaya ötürüləcək. Bolqarıstanın qaz ehtiyaclarının 33 faizi, Yunanıstanın 20 faizi, İtaliyanın 10,5 faizinə qədəri TAP vasitəsilə nəql olunan Azərbaycan qazı ilə ödəniləcək.\nQaz ixrac həcmləri və gəlirləri artacaq\n2017-ci ildə, yəni Cənub Qaz Dəhlizi layihəsinin ilk seqmenti yekunlaşmamış Azərbaycanın qaz ixracının həcmi 8,5 mlrd kubmetr təşkil edib. 2018-ci ilin iyun ayında TANAP-ın istismara verilməsi ilə qaz ixrac həcmi 9,6 mlrd kubmetrə qədər artdı. 2019-cu il ərzində Azərbaycandan xaricə qaz satışında 11,7 milyard kubmetrə qədər artım olub.\nTAP-la ildə 10 mlrd kubmetr qaz nəql olunacağını, TANAP-la nəql olunan həcmin artacağını nəzərə alsaq gələcəkdə Azərbaycanın qaz gəlirlərinin ildən-ilə kəskin artacağını qeyd etmək olar. Elə təkcə, bu ilin 8 ayında Azərbaycanın qaz ixracından gəlirləri 20% artıb.\nCənub Qaz Dəhlizinin ilkin mərhələsi ilə tam nəzərdə tutulan həcm nəql olunduqda Azərbaycanın qaz ixrac həcmi 2017-ci ildəki 8,5 mlrd kubmetrdən 24,5 mlrd kubmertədək artacaq.\nAzərbaycan həm də qaz tranzit ölkəsi ola bilər\nXəzər dənizindən Avropaya qaz nəqli infransturunun inşa olunması, qaz dəhlizinin açılması Azərbaycan üçün gələcəkdə "Şahdəniz"dən başqa, digər yataqlardan da qaz ixracına imkan verməklə yanaşı, digər ölkələrdən də Avropaya Azərbaycan üzərindən qaz nəqlinə imkan yaradacaq. Hazırda gələcək perspektivdə Türkmənistan qazının Avropaya nəqli məsələsi müzakirə olunur. Avropa İttifaqı da Türkmənistana Avropaya qazı Azərbaycan vasitəsi ilə tədarük etməyi təklif edib. Əgər bu, reallaşarsa, Azərbaycan gələcəkdə həm də Avropa və Asiya arasında qaz tranziti mərkəzinə çevrilə bilər.\nAvropa üçün əhəmiyyəti\nAzərbaycan Avropanın enerji təhlükəsizliyinə töhfə verəcək\nÜmumilikdə, Cənub Qaz Dəhlizi, xüsusilə də onun tərkib hissəsi olan TAP layihəsi iqtisadi əhəmiyyət daşımaqla yanaşı, strateji vacib layihədir. TAP vasitəsilə Avropa bazarına alternativ və yeni mənbədən qaz daxil olacaq. Bu boru kəməri enerji təhlükəsizliyi strateji əhəmiyyət daşıyan qitənin enerji xəritəsini də dəyişəcək. TAP dünyanın ən böyük enerji bazarlarından biri olan Avropanın artan enerji tələbatına töhfə verəcək. Şaxələndirmə, tələbatın ödənilməsi ilə yanaşı, TAP həm də Avropanın dekarbonizasiya strategiyasına dəstək olacaq.\nİqtisadiyyat Baxılıb: 1726 Tarix: 13 oktyabr 2020\nNazirlik: Mingəcevirdə elektrik stansiyaları normal rejimdə fəaliyyət göstərir\nErmənistan Silahlı Qüvvələrinin humanitar atəşkəs razılaşmasına məhəl qoymayaraq Mingəçevirdə elektrik stansiyalarını hədəfə alan hücümları regionda enerji və ekoloji təhlükəsizliyə qarşı yönəlmiş növbəti cinayət hadisədir.. . Bu barədə Sonxeber.az Energetika Nazirliyinə istinadən xəbər verir.. . Məlumatd\nİqtisadiyyat Nazirliyi Silahlı Qüvvələrin Yardım Fonduna ianə ediblər\nİqtisadiyyat Nazirliyi ölkəmizin ərazi bütövlüyü uğrunda mübarizə aparan Azərbaycan Ordusuna dəstək üçün Silahlı Qüvvələrinə Yardım Fonduna vəsait köçürüb.. . Nazirlik və onun strukturuna daxil olan qurumların əməkdaşları işğalda olan torpaqlarımızın düşməndən azad edilməsinə dəstək məqsədilə aylıq vəzif\nKiçik və orta sahibkarlığın maliyyələşdirilməsi qaydası təsdiq edildi\nNazirlər Kabinetinin 30 sentyabr 2020-ci il tarixli qərarı ilə "Mikro, kiçik və orta sahibkarlığın inkişafı ilə əlaqədar təhsil, elm, tədqiqat və dəstək layihələrinin maliyyələşdirilməsi Qaydası" təsdiq edilib. . . Bu sənəd ölkədə mikro, kiçik və orta sahibkarlığın inkişafı ilə əlaqədar təhsil\nAzərbaycan neftçiləri hər iki cəbhədə düşmənlə mübarizə aparır\nBu gün Azərbaycan neftçiləri həm Milli Ordumuzun sıralarında, həm də arxa cəbhədə Vətən uğrunda mübarizə aparırlar.. . Bu barədə "Report"a Azərbaycan Dövlət Neft Şirkətindən (SOCAR) məlumat verilib.. . Məlumatda həmçinin bildirilir ki, cəbhədə vuruşan həmkarlarımızla fəxr edir, onlara qibt\nCIF bazisi üzrə İtaliyanın Auqusta limanı şərtləri ilə Azərbaycanın yüngül neftinin qiyməti sentyabrın 25-də 41,76 dollar/barel təşkil edib ki, bu da əvvəlki göstəricidən 0,23 dollar/barel çoxdur.. . Sonxeber.az xəbər verir ki, bu barədə Trend-ə ölkənin neft-qaz bazarındakı mənbə bildirib.. . FOB bazis\nAzərbaycanda problemli kreditlər artdı\nAzərbaycanda vaxtı keçmiş kreditlərin məbləği bu il sentyabrın 1-nə 1 065,4 milyon manat təşkil edib.. . Sonxeber.az Azərbaycan Mərkəzi Bankına istinadən xəbər verir ki, bu, avqustun 1-i ilə müqayisədə 0,3% çoxdur.. . Problemli kreditlər ilin əvvəlinə nisbətən 16,3%, son 1 ildə isə 28,6% azalıb.. . Avqustu\nƏsas payı Azərbaycan Dövlət Neft Şirkətinə məxsus olan "Petkim Petrokimya Holding" mətbuatda "Petrokim"lə "şübhəli maliyyə əməliyyatı" iddialarına cavab verib.. . "MediaPost" xəbər verir ki, "Petkim"in açıqlaması Türkiyənin İctimaiyyəti Məlumatlandırm\nSOCAR AQŞ Beynəlxalq Qazma Podratçıları Assosiasiyasının Səriştəliliklərin Qiymətləndirilməsi proqramının beynəlxalq standartlara uyğun akkreditasiyasını alıb.. . Şirkətdən "Report"a verilən məlumata görə, Səriştəliliklərin Qiymətləndirilməsi Proqramının əsas məqsədi hər bir işçinin öz vəzifəsin\nTibb Mərkəzində vergidənyayınma halları aşkar edildi\nİqtisadiyyat Nazirliyi yanında Dövlət Vergi Xidməti (DVX) "İLLAC" MMC-yə məxsus, Bakının Nərimanov rayonunun İsmayıl Hidayətzadə küçəsi, 45 ünvanında yerləşən "Funda" tibb mərkəzində vergi nəzarəti tədbirləri həyata keçirib.. . Bu barədə Sonxeber.az-a Xidmətdən məlumat verilib.


Lent.az | KULIS - Vısotskinin 80 yaşı\n26-01-2018 / 15:32\nVısotskinin 80 yaşı\n"Görüş yerini dəyişmək olmaz" filmində canlandırdığı Jeqlov obrazından sonra bütün Sovet məkanında daha da məşhurlaşan Vladimir Vısotski poeziyadan əl çəkmədi. Hərdən Avropaya səfərlərindən qayıdandan sonra kinorejissorlara onun üçün hansısa rolun verilib-verilməyəcəyini soruşarmış. Rejissorlar onun haqqında həmişə düşünüblər. Çünki "Hamlet"də Danimarka şahzadəsinin faciəsini mükəmməl yaratması, teatr və kino xadimlərinin fikirlərini bir nöqtədə cəmləşdirib: "Vladimir əsl aktyordur". Vısotski ciddi aktyor olduğunu sübut etmişdi. Amma xalq onu küçə şairi və məhəllə müğənnisi kimi görmək istəyirdi, yaxud belə qəbul olunmuşdu.\nSovet ədəbiyyatında "pərdə arxası" deyilən terminin altında belə şair və müğənnilər çox olub. Onlardan dövrümüzə qədər çox az sayda insanlar özlərini fərqləndirə biliblər. "Pərdə arxası" termininin altında bəyənilməmək dururdu: "Onlar bizə yaddır, yaratdıqları da dayazdır". Vladimir Vısotski də bəyənilməyənlərin cərəyanında ön sıralarda dururdu.\nVısotski heç vaxt başqasının şeirini ifa etməyi xoşlamayıb. O illərdə gizli də olsa, Yevtuşenko və Rojdentvenski kimi şairlərə belə şeirləri sifariş etmək olarmış. Adı çəkilən şairlər yaradıcılıqda müxtəlif aspektlərdən çıxış etdiklərindən, küçə şeirlərini yazmaq çətinlik yaratmazdı. Amma Vladimir özü yazmağı qərara alıb. Çünki özünün də dediyi kimi "şair yalnız öz yazdığını yaşaya bilər". İosif Brodski deyirdi ki, "Vladimir Vısotski poeziyasının dilini həbsxana jarqonları təşkil etsə də, bunu bədii məqsədlər üçün istifadə etməyi bacardı". Vısotski belə dillə kifayətlənmirdi. Sətirlərə çərçivəli poeziya ştrixlərindən də qatırdı.\nBelə dildən istifadə etməsəydi, onun qəhrəmanlarına inanan olmayacaqdı, dərdinə şərik olub anlamayacaqdılar. Və belə olan surətdə Vısotski qəhrəmanlarını cəmiyyətdə "şikəst" formada, "yararsız" qrifi altında çatdıracaqdı. Əslində, isə o, XX əsrin əvvəllərində təşəkkül tapan şəhər romansları seriyasına qayıtmışdı. Şəhər romansları adamların gitara ilə romans oxumalarından ibarət deyildi. Belə ifadə tərzi sadə şeirləri gitara və akkordeon ilə çərçivəsiz və hiyləgərlik sezilməyən, açıq deyilən mətnlərdən ibarət olurdu. Sonralar "şəhər romansları" unuduldu. Vısotski müsahibələrində deyirdi ki, o, həmin romansları yenidən bərpa edib: "Burada adamlar həqiqəti dərk etməyə cəhd göstərir, dostlara, qadınlara, yaxın adamlara səmimi sevgi və dostluq aşılanır. Rəsmi poeziya ilə bu, elə də effekt vermir".\nBədiilikdən uzaq şeirlər yazıb onu musiqi ilə çatdıran şair öz həyatını yaşayır, rəsmi tədbirlərə dəvət olunmurdu. Lakin birdən-birə hər şey dəyişdi. Daha doğrusu, bu, birdən olmadı. Vısotskini televiziya ekranlarına, radio efirinə çağırıb səsini yazıb özünü göstərdilər. Belə Avropa təmayüllü azad insanın efirdə görünməsi üzərində çox düşünülmüşdü. Çünki belə geyim tərzi - enli boyunluq, cins şalvar, rəngli krossovka və uzun saç gəncləri də öz arxasına çəkərdi. Bu da Qərbdən fərqlənməyə dair qəbul edilib təsdiqlənən nizam qaydalarına zərbə vurardı. Bəs, onun Avropaya tez-tez baş tutan səfərləri, televiziya ekranlarında görünüşü, "Melodiya" səsyazma studiyasının neçə yüz minlərlə valını buraxması nədən xəbər verirdi? Məsələ burasındadır ki, Vladimir Vısotskinin azad şeirlərində təbliğat maşınının tələblərinə cavab verən nümunələr də yer alırdı. Məsələn, Böyük Vətən müharibəsində vuruşan gənclərlə bağlı şeirlər o illərdə sovet hökuməti rəhbərliyinin xoşuna gəlmişdi. Düzdür, çərçivə qoyulmamışdı, amma sərbəst yazılan şeirdə vətənpərvərlik jestləri əksini tapmışdı ki, bu da işə yarayırdı: "Deməli, bu oğlana yaşıl işıq yandırmağa dəyər".\nVısotskinin populyarlığının əsas səbəblərindən biri də Sovetin həbs düşərgələrində oxunan mahnıları qapalı dairədən çıxarıb cəmiyyət arasında səsləndirməsi idi. Əlbəttə, tam eyniliklə oxumurdu. Məsələn, o mahnılarda anadan, "qanuni oğru" dünyasından söz açılırdı. Sadəcə, Vladimir həmin üslubu götürüb mətnini özü yazırdı: Gitarada, fit çala-çala. Belə mahnılar xalqın aşağı təbəqəsinin dilində çox səslənərdi: küçədə, mətbəxdə, yemək-içmək məclislərindən sonra sərxoş halda qol-boyun halda oxunan mahnılar. Adamlara təəccüblü gəlirdi ki, sevdikləri üslub televiziya ekranlarında, radio dalğalarında səslənir. Məhz bunu Vısotski cürəti bildilər, onu sevdilər. Mərhum sənətkarın belə mahnılarla çıxış etməsi kinorejissorları da ruhlandırdı. Bəzi kino xadimləri ciddi komissiyanın saqqızını oğurlaya bildilər. Necə ki, müasir düşünməyi bacaran rejissorlardan biri də Stanislav Qovoruxin idi. O, Jeqlov roluna Vısotskini çəkmək üçün çoxlarını dilə tutmuşdu. Çətin situasiya ondan ibarət idi ki, xalqın arasında azad sənətkar kimi gəzib-dolanan birini hüquq-mühafizə orqanlarında çalışan komissar roluna çəkməyi qəbul etmirdilər. Vısotski öz Jeqlovu ilə özünü boğan komissar obrazlarını darmadağın etdi. İndi Rusiyada istehsal edilən filmlərdəki milislərin bəzən özlərini sərbəst aparmaları, xırıltılı səslə zarafat etmələri məhz Jeqlovun şinelindən çıxıb.\nBeləlikə, həbs düşərgələrindəki mahnıları yonub-yontalayan Vısotski onları elit səviyyəyə qaldıra bildi. Çox sonralar deyirdi ki, "əslində, bu mahnılar pis deyil, ancaq neyləyəsən ki, xalq onu küçə mahnıları adlandırır". Azad insan nə etdi? Mahnıların üslubunu götürüb yeni şeirləri ilə zənginləşdirdi, arada romans elementləri də qatdı. Bununla da belə mahnıları dövlət səviyyəsində qəbul etdirdi. Belə mahnıların çəkisi artdığından onu xalq artistləri də oxumağa başladı. Əsas məsələ bunda idi ki, mahnılarda sadə adamların taleyindən danışılır, ağrı-acısı, arzuları rəvayət edilirdi: ancaq mahnı şəklində. Yeni zəmanənin yeni auditoriyası onu tez mənimsədi.\nSevdiyin qadın bir gecəliyə gəlmişdi - Azərdən YENİ HEKAYƏ


Bakı şəhərindəki Naxçıvan Muxtar Respublikasının\nBakı şəhərində Naxçıvan Muxtar Respublikasının Daimi Nümayəndəliyində 9 fevral 2021-ci il tarixində Naxçıvan Muxtar Respublikasının təşkil olunmasının 97-ci ildönümününə həsr olunmuş tədbir keçirilib.\nDaimi nümayəndəliyin kollektivi və qonaqlar əvvəlcə Azərbaycanın ərazi bütövlüyü uğrunda canlarını fəda etmiş şəhidlərimizin əziz xatirəsini bir dəqiqəlik sükutla yad edib. Tədbirdə çıxış edən daimi nümayəndəliyin rəhbəri Bəxtiyar Əsgərov bildirib ki, Naxçıvanın muxtariyyəti böyük tarixi, hərbi-siyasi və diplomatik mübarizələrin nəticəsi kimi meydana çıxmış, gərgin, ağır, eyni zamanda şərəfli bir yol keçmişdir.Ümummilli liderimizin Azərbaycana bağlı Naxçıvan və onun tarixi barədə çoxlu sayda qiymətli fikirləri, ölkəmizin tarixinə sistemli baxış və müstəqil dövlətin milli maraqlarına uyğun elmi yanaşma tələb edən müddəaları vardır. Böyük Heydər Əliyev deyirdi ki; “Naxçıvanın tarixi muxtar respublikanın yaranmasından başlamır. Naxçıvan Azərbaycanın ən qədim diyarlarından biridir, çox qədim tarixə malik olan Azərbaycanın bir hissəsidir. 3500 illik, bəlkə ondan da çox tarixə malik olan Azərbaycan torpağıdır. Bu tarix çox zəngin hadisələrlə doludur. Bunların hamısı Azərbaycan üçün Naxçıvanın nə qədər qiymətli olduğunu həmişə göstərmişdir və gələcəkdə də göstərəcəkdir.”\nDaimi nümayəndəliyin rəhbəri qeyd etdi ki; “Bu əlamətdar gündə Naxçıvanın və onun muxtariyyətinin böyük hamisi, müstəqil Azərbaycan dövlətinin qurucusu, ümummilli liderimiz Heydər Əliyevin əziz xatirəsini böyük iftixar hissi ilə yad edir, ruhu şad olsun-deyirik. Bu gün xalqımızın böyük oğlunun siyasi xəttinin davamçıları- möhtərəm Prezidentimiz cənab İlham Əliyev və Naxçıvan Muxtar Respublikası Ali Məclisinin Sədri cənab Vasif Talıbov Azərbaycanın, o cümlədən Naxçıvan Muxtar Respublikasının tarixinə və müasir inkişafı ilə bağlı məsələlərə böyük həssaslıq, əsl dövlətçilik münasibəti göstərmiş və göstərməkdədir.”\nNaxçıvan ən qədim dövrlərdən başlayaraq Azərbaycan dövlətçiliyinin və azərbaycançılığın qorunub saxlanmasında özünəməxsus və mühüm rol oynamasından bəhs edən Bəxtiyar Əsgərov qeyd etdi ki; “Əlverişli təbii-coğrafi mövqeyi, Şərqlə Qərbi birləşdirən qədim İpək yolunun üstündə yerləşməsi Naxçıvanı fatehlərin, böyük dövlətlərin geosiyasi maraqlarının kəsişdiyi regiona çevirmişdir. Ərazisi dəfələrlə işğal olunsa da, əldən-ələ keçsə də, Naxçıvan heç vaxt qəddini əyməmiş, xalqımıza məxsus mədəniyyəti, adət-ənənələri, ən vacibi isə, tarixi ərazisinin böyük bir hissəsini qoruyub saxlaya bilmiş, müasir dövrümüzədək gətirib çıxarmışdır. Min illər boyunca Azərbaycanın ayrılmaz tərkib hissəsi olan bu torpaqda X əsrdə “Naxçıvan şahlığı” adlı xüsusi feodallıq yaranmış, Naxçıvan şəhəri XII əsrdə qüdrətli Atabəylər dövlətinin paytaxtı olmuşdur. 1747-ci ildə Azərbaycan ərazisində yaranmış 18 xanlıqdan biri olan Naxçıvan xanlığı bölgənin inkişafına, müdafiə qabiliyyətinin gücləndirilməsinə, inzibati idarəçiliyin formalaşmasına özünəməxsus töhfələr vermişdir. Naxçıvanın xarici müdaxilələrdən qorunmasında 1918-ci ildə yaradılmış Araz-Türk Respublikasının da mühüm xidmətləri olmuşdur. Bu dövrdə Naxçıvan şəhəri bir milyondan çox əhaliyə malik olan Araz-Türk Respublikasının paytaxtı idi. Naxçıvana muxtariyyət verilməsinin əsas səbəblərindən biri də bu məsələnin böyüyərək regional müstəviyə çıxması və beynəlxalq hüququn subyektinə çevrilməsi idi. Naxçıvan məsələsi 1918-ci ildə Zaqafqaziya Seymində, 1918-1920-ci illərdə Azərbaycan Xalq Cümhuriyyətində, Türkiyə Parlamentində, 1919-cu ildə isə Paris Sülh Konfransında müzakirə edilmişdir. Təkcə onu göstərmək kifayətdir ki, Naxçıvan məsələsi 1918-1921-ci illər ərzində altı ölkədə müxtəlif səviyyələrdə iyirmi dəfədən çox müzakirəyə çıxarılmış, sonda isə Naxçıvan əhalisinin və ziyalılarının inadlı mübarizəsi, o cümlədən görkəmli diplomat Behbud Ağa Şahtaxtinskinin prinsipial mövqeyi, qardaş Türkiyə dövlətinin tutduğu ədalətli mövqe nəticəsində 1921-ci ildə Naxçıvanın muxtar respublika statusunda Azərbaycanın tərkibində qalmasını şərtləndirən beynəlxalq Moskva və Qars müqavilələri imzalanmışdır. Bu barədə Naxçıvan Muxtar Respublikası Ali Məclisinin Sədri cənab Vasif Talıbovun 8 fevral 2021-ci il tarixdə “Naxçıvanda Qars müqaviləsinin 100 illiyinin keçirilməsi ilə bağlı” imzaladığı Sərəncəmda da ətraflı qeyd olunmuşdur; “Ümummilli liderimiz Heydər Əliyev Naxçıvanın ərazi bütövlüyünün və muxtariyyət statusunun qorunub saxlanılmasında Qars müqaviləsinin əhəmiyyətini daim yüksək qiymətləndirərək demişdir: Naxçıvan Azərbaycanın əsas torpağından ayrı düşdüyünə görə Naxçıvanın bütövlüyünü, təhlükəsizliyini, dövlətçiliyini, muxtariyyətini gələcəkdə də təmin etmək üçün Qars müqaviləsi bizim üçün çox böyük, əvəzi olmayan sənəddir.”\nQars müqaviləsinin imzalanması və Naxçıvanın muxariyyət statusunun təsbit olunması dövlətçilik tariximizdə mühüm mərhələdir.Bu tarixin öyrənilməsi və gələcək nəsillərə çatdırılması isə bütün dövrlər üçün aktual və vacibdir.”\nTarixi proseslərin sonrakı inkişafının nəticəsi olaraq Naxçıvan 1921-ci ilin martından Naxçıvan Sovet Sosialist Respublikası, 1923-cü il iyunun 16-dan Naxçıvan Diyarı, 1924-cü il fevralın 9-dan Naxçıvan Muxtar Sovet Sosialist Respublikası, 1990-cı il noyabrın 17-dən isə Naxçıvan Muxtar Respublikası adlandırılmışdır. Bu, Azərbaycan xalqının olduqca mürəkkəb və çətin şəraitdə əldə etdiyi ən böyük tarixi nailiyyət idi.Ümummilli liderimizin dediyi kimi, “Naxçıvan Muxtar Respublikasının yaradılması Azərbaycan xalqının olduqca mürəkkəb bir siyasi şəraitdə əldə etdiyi ən böyük tarixi nailiyyət idi”. Qeyd olunanlar onu göstərir ki, ötən dövr ərzində ölkəmizdə muxtariyyətin möhkəm siyasi və hüquqi bazası formalaşmış, böyük bir inkişaf yolu keçmişdir. Naxçıvanın muxtar respublika statusu bu bölgənin 97 illik tarixi taleyində, onun ərazisinin qorunub saxlanmasında və təhlükəsizliyinin təmin edilməsində çox mühüm rola malikdir. Naxçıvanın muxtariyyət statusunun möhkəmlənməsində bu illər ərzində qəbul olunmuş konstitusiyalar da mühüm rol oynamışdır. 1926-1978-ci illərdə Naxçıvan Muxtar Respublikasının üç konstitusiyası, ölkəmiz müstəqillik qazandıqdan sonra 1998-ci il dekabrın 29-da isə Naxçıvan Muxtar Respublikasının yeni konstitusiyası qəbul olunmuşdur.”\nNaxçıvan Muxtar Respublikasının keçdiyi tarixi inkişaf yolunun çətinliklərindən bəhs edən Bəxtiyar Əsgərov bildirdi ki; “Ötən əsrin 90-cı illərində - bölgəyə erməni hücumlarının aramsız xarakter aldığı bir dövrdə, Azərbaycanın əsas ərazisi ilə əlaqələrin kəsildiyi şəraitdə Naxçıvanın muxtariyyət statusu çevik siyasi, iqtisadi və humanitar xarakterli addımların atılmasına, muxtariyyətin ərazisinə edilən qəsdlər barədə beynəlxalq ictimaiyyətin məlumatlandırılmasına, beləliklə də, Azərbaycanın tarixi ərazisinin qorunub saxlanmasına imkan yaratmışdır. Bu dövrdə ölkəmizin müstəqilliyi ilə bağlı qanunvericilik təşəbbüsü hüququ istisnasız olaraq Naxçıvan Muxtar Respublikasının Ali Məclisinə məxsus olmuşdur. Belə ki, 1990-cı il noyabrın 17-də ümummilli liderimiz Heydər Əliyevin rəhbərliyi ilə keçən Naxçıvan Muxtar Sovet Sosialist Respublikası Ali Sovetinin birinci sessiyasında “Naxçıvan Muxtar Sovet Sosialist Respublikasının adının dəyişdirilməsi haqqında”, “Naxçıvan Muxtar Respublikasının ali dövlət hakimiyyət orqanları haqqında”, “Naxçıvan Muxtar Respublikasının Dövlət rəmzləri haqqında” tarixi qərarlar qəbul olunmuşdur. 1995-ci il noyabrın 12-də ümumxalq səsverməsində qəbul olunmuş Azərbaycan Respublikasının Konstitusiyasına əsasən həmin tarixdən Naxçıvan Muxtar Respublikası muxtar dövlətdir.”\nMuxtariyyət tarixindən, qədim diyarımızın, xüsusilə, son 25 ildən artıq bir dövrdə keçdiyi inkişaf yolundan danışan Bəxtiyar Əsgərov vurğulayıb ki, Naxçıvanın muxtariyyət statusu bu dövrdə erməni işğalı təhlükəsinin aradan qaldırılması, ağır blokada şəraitində adamların yaşayışının təmin olunması sahəsində də taleyüklü qərarların qəbul edilməsinə şərait yaratmış, Naxçıvan Muxtar Respublikasının rəhbəri kimi ümummilli lider Heydər Əliyev qonşu İran və Türkiyə respublikaları ilə əlaqələr quraraq bu ölkələrdə səfərlərdə olmuş, müxtəlif sahələrdə əməkdaşlığa dair protokollar imzalamışdır. Ulu Öndərimizin siyasi fəaliyyətinin Naxçıvan dövründə həyata keçirdiyi tədbirlər, hazırladığı siyasi sənədlər təkcə Naxçıvanın yox, eyni zamanda, doğma Azərbaycanımızın da xilasına xidmət edirdi. Üçrəngli dövlət bayrağının, digər milli dövlətçilik atributlarının qəbul edilməsi, milli ordu quruculuğuna başlanılması, aqrar islahatların həyata keçirilməsi - böyük ömrün Naxçıvanda keçən 3 ili ərzində görülən bütün bu tədbirlər müstəqil dövlətimizin daha da möhkəmlənməsinə yönəlmiş milli inkişaf konsepsiyasının tərkib hissələri idi. Naxçıvan Muxtar Respublikası Ali Məclisinin Sədri cənab Vasif Talıbov ümummilli liderimizin Naxçıvanla bağlı tarixi missiyası barədə demişdir: “1990-cı ilin iyul ayında Azərbaycan xalqının ümummilli lideri Heydər Əliyevin Naxçıvana gəlməsi, burada yaşayıb siyasi fəaliyyət göstərməsi muxtar respublika ərazisini işğaldan, muxtariyyətini isə ləğv olunmaq təhlükəsindən xilas etdi. Bu illərdə xalqımızın böyük oğlunun muxtar respublika Ali Məclisində xüsusi bəyanatla çıxış etməsi, Türkiyə Respublikasına səfəri zamanı Moskva və Qars müqavilələrini yenidən gündəmə gətirərək dünya ictimaiyyətinin diqqətini Ermənistanın təcavüzkar siyasətinə yönəltməsi Naxçıvanın muxtariyyət statusuna ikinci ömür vermişdir”. Cənab Vasif Talıbov 07 yanvar 2014-cü ildə Azərbaycan Respublikasının Prezidenti Cənab İlham Əliyevə yazdığı məktubunda Naxçıvanın muxtariyyət tarixini, keçdiyi mürəkkəb və çətin inkişaf yolunu haqlı olaraq həm də 5 mərhələyə bölürdü: 1924-1969, 1969-1987, 1987-1991, 1991-2003-cü illər, nəhayət, 2003-cü ildən sonrakı illər.”\nDaimi nümayəndəliyin rəhbəri qeyd etdi ki; “Azərbaycan Respublikasının Prezidenti cənab İlham Əliyevin Sərəncamları ilə Naxçıvan Muxtar Respublikasının 80, 85 və 90, eləcə də Naxçıvan Muxtar Respublikası Ali Məclisinin Sədri cənab Vasif Talıbovun 2019-cu il 21 yanvar tarixli Sərəncamı ilə təsdiq edilən Tədbirlər Planına əsasən muxtar respublikanın 95 illik yubileyləri qeyd olunmuşdur. Ölkə Prezidentinin Naxçıvan Muxtar Respublikasına tarixi səfərləri, Naxçıvan Muxtar Respublikasının yaradılmasının yubileylərində proqram xarakterli çıxışlar, muxtar respublikada son illərdə görülən işlər, həyata keçirilən quruculuq tədbirləri ulu öndər Heydər Əliyevin siyasi kursunun uğurla davam etdirilməsinin nəticəsidir. Ardıcıl, düşünülmüş, uzaqgörən siyasətin nəticəsində bu gün Naxçıvan öz dirçəliş dövrünü yaşayır. Bu gün qədim diyar Muxtariyyət statusu əldə etməsini və Naxçıvan Muxtar Respublikasının 97-cı ildönümünü böyük nailiyyətlərlə qeyd edir. Ölkə Prezidenti cənab İlham Əliyevin dediyi kimi: “Milli istiqlaliyyət yolunda Naxçıvanın atdığı cəsarətli addımlar bütün Azərbaycan xalqı tərəfindən rəğbətlə qarşılanır, respublikada cərəyan edən ictimai-siyasi proseslərə öz müsbət və həlledici təsirini göstərmişdir. Naxçıvan Muxtar Respublikası bu gün milli dövlət quruculuğu prosesinin fəal iştirakçısı olub, ölkəmizin iqtisadi qüdrətinin artırılması və intellektual potensialının gücləndirilməsinə dəyərli töhfələr verir.”\n“ Naxçıvan Muxtar Respublikası özünün böyük tarixi keçmişinə və milli dəyərlərinə sahibdir. Qədim tarixi abidələrimiz, gələcəyimiz olan gənclər himayə olunur, milli adət və ənənələrin qorunması üçün tədbirlər görülür. Görülən işlərin nəticəsidir ki, Naxçıvan artıq beynəlxalq elm, mədəniyyət və idman tədbirlərinə ev sahibliyi edir, elmi konfrans və simpoziumlar, rəsm festivalları keçirilir. Bu mənada ötən il daha əlamətdar olmuş, 2018-ci ildə Naxçıvan İslam Mədəniyyətinin Paytaxtı və ölkəmizin Gənclər Paytaxtı seçilmiş, Naxçıvanda "Avropa günləri", Türk Şurası Gənc Liderlərinin ilk formu, eləcə də TÜRKSOY-un "Türk-islam əxlaq fəlsəfəsinin qurucu liderləri: Türküstandan Anadoluya İrfan məktəbinin alimləri" mövzusunda beynəlxalq konfransı keçirilmişdir.”- deyən Bəxtiyar Əsgərov onu da sözlərinə əlavə etdi ki; “Naxçıvanın muxtar respublika statusu onun 97 illik tarixi taleyində, ərazisinin qorunub saxlanılmasında və təhlükəsizliyinin təmin edilməsində çox mühüm rola malik olmuşdur. Bu illər ərzində Naxçıvan Muxtar Respublikası Azərbaycanın iqtisadi qüdrətinin yüksəlməsinə və hərtərəfli inkişafına da öz layiqli töhfəsini vermişdir. Ötən il 44 günlük Vətən müharibəsində ölkəmizin əldə etdiyi tarixi Qələbə və bu qələbənin nəticəsi Naxçıvan Muxtar Respublikasının önəmini bir daha ortaya çıxarmışdır. Azərbaycanın öz tarixi ərazisi olan Naxçıvanla quru yolunun açılması ilə bağlı əldə edilmiş razılaşma bu diyarın yaxın gələcəkdə dünyanın aparıcı logistika mərkəzlərindən birinə çeviriləcəyindən xəbər verir. Naxçıvan Muxtar Respublikası 97 illik tarixi inkişaf yolunun ən dinamik və dayanıqlı inkişaf dövrünü yaşayır. Naxçıvan Muxtar Respublikası Ali Məclisinin Sədri cənab Vasif Talıbovun rəhbərliyi ilə muxtar respublika 25 ildən artıq bir dövrdə hərtərəfli inkişafa tam nail olmuşdur-desək, yanılmarıq. Həyatın bütün sahələrində əsaslı dəyişikliklər baş vermişdir. Bu işlər bu gün də sürətlə və ardıcıl olaraq davam etdirilir. Bu gün Naxçıvan Muxtar Respublikası enerji, informasiya, ərzaq və müdafiə təhlükəsizliyi yüksək səviyyədə təmin olunan çiçəklənən diyardır. Naxçıvan Muxtar Respublikası Azərbaycan Respublikasının tərkibində daha böyük inkişafa doğru inamla və qətiyyətlə irəliləyir. Təbii ki, bu nailiyyətlərin qazanılması Naxçıvanın muxtariyyət statusunu daha da möhkəmləndirir.” Azərbaycan Respublikasının Ermənistan tərəfindən işğal olunmuş torpaqlarının azad olunması uğrunda Müzəffər Ali Baş Komandan Cənab İlham Əliyevin rəhbərliyi ilə rəşadətli Milli Ordumuzun 44 günlük haqq savaşında qazandığı şərəfli və tarixi qələbədən bəhs edən Bəxtiyar Əsgərov böyük qürur hissi ilə qeyd etdi ki; “Ərazi bütövlüyümüzün bərpası və Vətən müharibəsində şanlı Qələbəmiz, əlbəttə, dövlətimizin gücünü, Azərbaycan xalqının iradəsini və sözümüzlə əməlimizin bir olduğunu nümayiş etdirdi. Beləliklə, müharibənin başa çatdırılması və işğal edilmiş ərazilərimizin azad olunması ilə bağlı Azərbaycan xalqı qarşısında verilən vədlər və götürülmüş öhdəliklər yerinə yetirilmişdir. Cəmi 29 illik müstəqillik tarixi olan bir ölkənin ordusunun dünyanın 50 ən güclülərindən biri ol¬ması beynəlxalq aləmin diqqətindən yayına bilməzdi. Azərbaycan XXI əsrdə Zəfər paradı keçirən ilk və yeganə dövlətdir. 30 ilə yaxın davam edən Ermənistan – Azərbaycan, Dağlıq Qarabağ münaqişəsini dünyanın ən reytinqli təşkilatları həll edə bilmədikləri halda, Prezident İlham Əliyev rəşadətli Milli Ordumuzun gücü ilə cəmi 44 gün ərzində icra etdi. Xatırladaq ki, bu il noyabrın 10-da Azərbaycan, Rusiya Prezidentləri və Ermənistan baş nazirinin imzaladıqları birgə bəyanat Ermənistanın kapitulyasi¬yası, ölkəmizin isə tarixi qələbəsinin nəticəsi idi. Azərbaycan, Rusiya və Ermənistan rəhbərləri tərəfindən imzalanmış bəyanatda nəzərdə tutulan ən mühüm məsələlərdən biri də artıq qeyd etdiyimiz Azərbaycanla Naxıçıvan arasında quru yolunun açılmasıdır. Bu yol Naxçı¬van üçün çox mühümdür. Onu ermənilər sovet dövrünün sonlarında – keçən əsrin 80-ci illərinin axırlarında bağlamışdılar. Bununla da Azərbaycanın Naxçıvanla quru əlaqəsi tamamilə kəsilmiş, muxtar respublika blokadaya düşmüşdü. İndi isə Prezident İlham Əliyevin şəxsi təşəbbüsü və təkidi ilə Ermənistan ərazisindən Naxçıvana yol açılır. Bununla bağlı Prezident İlham Əliyev dediklərini xatırlatmaq istəyirəm: “Digər önəmli məsələ, xüsusilə qeyd etmək istəyirəm ki, Naxçıvan Muxtar Respublikasının Azərbaycanın əsas hissəsi ilə əlaqəsi bu sənəddə təsbit edilir. Həm bütün kommunikasiyaların, yolların açılması, eyni zamanda, burada göstərilir ki, yeni nəqliyyat kommuni¬kasiya infrastrukturu yaradıla bilər və yaradılmalıdır. Biz bunu, əlbəttə ki, çox dəstəkləmişik. Deyə bilərəm ki, mənim təkidimlə bu bənd bu bəyanata salındı. Çünki birbaşa Ermənistan–Azərbaycan, Dağlıq Qarabağ münaqişəsi ilə bu bəndin əlaqəsi yoxdur. Ancaq mənim təkidli tələblərim, şadam ki, qəbul olundu. Beləliklə, Naxçıvan Muxtar Respub¬likasını Azərbaycanla, Azərbaycanın əsas hissəsi ilə quru yollarla birləşdirmə istiqamətində tarixi addım atıldı. Çünki mənfur düşmən 1990-cı illərin əvvəllərində və ondan da bir qədər əvvəl Naxçıvanı faktiki olaraq mühasirəyə almışdı. Bütün kommunikasiya xətləri kəsildi – çünki o vaxt Azərbaycanın əsas hissəsindən oraya enerji resursları ötürülürdü – faktiki olaraq Naxçıvan Muxtar Respublikası çox ağır vəziyyətdə qalmışdı. Eyni zamanda, Ermənistan ərazisindən oraya hücumlar da edilirdi. Dəfələrlə demişəm, məhz ulu öndər Heydər Əliyevin cəsarəti və fəaliyyəti nəticəsində Naxçıvan işğal altına düşmədi. Erməni vandallarının belə planları da var idi.”\nQeyd olundu ki,son 97 il ərzində Naxçıvan Muxtar Respublikası böyük bir inkişaf yolu keçmişdir. Ulu öndər Heydər Əliyevin quruculuq yolu ilə gedən Naxçıvan Muxtar Respublikası sosial-iqtisadi, hərbi və s. sahələrdə böyük inkişafa nail olub. Əhalinin həyat şəraiti və güzəranı əhəmiyyətli dərəcədə yaxşılaşıb. Artan imkanlar sosial-iqtisadi səviyyəyə də öz təsirini göstərmiş, muxtar respublikada elm, təhsil, səhiyyə , mədəniyyət, idman və gənclər siyasəti yeni inkişaf müstəvisinə çıxmışdır. Ölkə Prezidenti cənab İlham Əliyevin də dediyi kimi, “Naxçıvanda hər bir sahədə uğurlu inkişaf gedir, hər bir sahəyə böyük diqqət göstərilir. Bu, Heydər Əliyev yolunun təntənəsidir”.\nMilli Məclisin deputatı Səttar Möhbalıyev Naxçıvan Muxtar Respublikasının muxtariyyət statusunun tarixi əhəmiyyəti və Heydər Əliyevin bu statusun möhkəmləndirilməsindəki xidmətlərindən,Prezident İlham Əliyevin diqqət və qayğısı,cənab Vasif Talıbovun rəhbərliyi ilə bu diyarda əldə olunmuş nailiyyətlərdən danışdı.\nMilli Elmlər Akademiyasının vitse Prezidenti akademik İsa Həbibbəyli Naxçıvan Muxtar Respublikasının inkişaf modelindən,əsası ulu öndər Heydər Əliyev tərəfindən qoyulmuş müasir müstəqillik tariximizin ərsəyə gətirdiyi elmi əsərlərdən söhbət açdı.\nSonra çıxış edən Milli Məclisin deputatı, tarix elmləri doktoru professor Anar İsgəndərov Naxçıvanın muxtariyyət tarixində müstəsna xidmətlər göstərmiş tarixi şəxsiyyətlərdən, xüsusilə, ümummilli liderimiz Heydər Əliyevin, o cümlədən Prezident İlham Əliyevin və Naxçıvan Muxtar Respublikası Ali Məclisinin Sədri Cənab Vasif Talıbovun müasir muxtar respublikasının hərtərəfli inkişafındakı böyük xidmətlərindən, elm,mədəniyyət,incəsənət admlarına göstərdiyi diqqət və qayğıdan,yaradılan şəraitdən bəhs etdi.\nYazıçı-jurnalist Röya Bənənyarlı Naxçıvanın muxtariyyət günü ilə əlaqədar tədbir iştirakçılarını təbrik etdi,müasir Naxçıvanın inkişaf modeli haqqında ətraflı çıxış etdi.\nSonda tədbir iştirakçıları daimi nümayəndəlikdə Naxçıvan Muxtar Respublikasının 97-ci ildönümünə həsr olunmuş kitab sərgisi ilə tanış olub.


RƏSULULLAH VƏ UŞAQLAR » Shia.AZ EhliBeyt.Info İslami maarif saytı. I SonUmidTV Media\nAna səhifə » XANIMLAR ÜÇÜN » Ailədə Qadın » RƏSULULLAH VƏ UŞAQLAR\nRƏSULULLAH VƏ UŞAQLAR\n29 avqust 2017 4 105 XANIMLAR ÜÇÜN / Ailədə Qadın 0\nMüəllim cavan bir ağac kimi onu istədiyi səmtə yönəldə bilər.\nBir fidana nəzər salarkən insanın xəyalında lətafət, zəriflik, təravət, sakitlik canlanır. Bu xüsusiyyətlərin hər biri fidanın vücudunun keyfiyyətlərindən danışır. Onun lətifliyi və zərifliyi mehr və səfanı yada salır. Onun təravəti həyat və ümid carçısıdır. Onun elastik gövdəsi tərbiyədən, tərbiyənin qəbulundan xəbər verir. Uşaq bir fidan kimi zərif, lətif, təravətli və şaddır. Uşaq öz insanlıq fitrətinə yaxın olduğu üçün (yaşı ötdükcə bu məsafə artır) paklıq, səmimiyyət, mehribançılığını saxlayır. Təravətli və şad olduğu üçün ümid və həyatı xatırladır. Hər yana əyilə bilmək baxımından tərbiyəni həyat boyu genişləndirir. Uşaq ilahi bir hədiyyə olaraq, sadə, zehn, fitrətlə yaranmışdır və bütün çirinliklərdən uzaqdır. Yalnız sonrakı xarici təsirlər onu ləkələyir. Həmin xüsusiyyətinə görə də bütün tərbiyələri qəbul etmək istedadı var. Müəllim cavan bir ağac kimi onu istədiyi səmtə yönəldə bilər.\nBuna görə də uşaq üçün tərbiyə proqramı hazırlananda onun fiziki və psixoloji xüsusiyyətləri nəzərə alınmalıdır. Uşağın tutumunu, ruhiyyəsini bilmədən onu düzgün tərbiyə etmək mümkün deyil. Uşaqla ünsiyyətdən olarkən onun xarakteri araşdırılmalıdır. Bu araşdırmalardan belə nəticə çıxır ki, uşaqla mehriban, nəvazişlə rəftar etmək onun istedadını çiçəkləndirir. Əksinə, sərt rəftar bu istedadı puça çıxarır.\nRəsulullah (s) vəhy göstərişi ilə uşaqların xüsusiyyətlərini nəzərə alaraq onlarla rəftar edir. O, uşaqların tutumuna uyğun şəkildə onlarla ünsiyyət saxlayırdı. Onların fitri istedadlarını nəzərə alar, onlar əziyyət çəkəndə narahat olardı. Həzrtə böyük səmimiyyətlə uşaqların şəxsiyyətinə hörmət qoyar, onların insani fəzilətlərini çiçəkləndirərdi. Körpələrin hərəkətlə, ağlamaqla bildirdikləri istəklərə diqqət yetirərdi.\nÖz eyiblərindən çəkinməyən insan bütün çirkin işlərə əl atar\nİnsan nə üçün yalan danışır?\n«YAXŞILIQLA PİSLİK EYNİ OLA BİLMƏZ»